CHRIS RYAN yw Cyfarwyddwr Arts Care Gofal Celf (ACGC) ers deunaw mlynedd. Sefydlwyd ACGC yn 1987 ac mae’n cyflenwi amrywiaeth o raglenni celfyddydol, iechyd a llesiant ar draws gorllewin Cymru’n bennaf. Mae wedi bod yn cyflenwi ei raglen iechyd meddwl, a gyllidir ar hyn o bryd gan Fwrdd Iechyd Prifysgol Hywel Dda a Chyngor Sir Gâr ers 30 o flynyddoedd. Mae ACGC yn aelod o Bortffolio Celfyddydau Cymru CCC ac mae ganddo gofrestr unigryw o dros 100 o ymarferwyr hunangyflogedig sy’n brofiadol yn y sectorau iechyd, gofal cymdeithasol a chymunedol.\nTreuliodd Chris y rhan fwyaf o’i fywyd gwaith yn y sector gwirfoddol ar ôl gweithio mewn datblygu cymunedol yn Sir Gâr i ddwy elusen genedlaethol fawr. Mae’r gwaith hwn wedi cynnwys datblygu gwasanaethau cyflogaeth i oedolion ag anableddau dysgu a hyfforddi staff cyflogaeth mewn hyfforddi swyddi ar draws y DU.\nGraddiodd Chris mewn cerddoriaeth ac mae’n parhau i berfformio’n broffesiynol ac addysgu’n rheolaidd mewn amrywiol idiomau cerddorol gan gynnwys gwaith ar draws y DU ac yn rhyngwladol.


Cyfoeth Naturiol Cymru / Coedwig Mynwar, ger Hwlffordd\nTaith gerdded heddychlon drwy’r goedwig a golygfeydd o Aber Cleddau\nMae Coedwig Mynwar wedi’i leoli ym Mharc Cenedlaethol Arfordir Penfro, ac mae’n hawdd dod o hyd iddi oddi ar yr A40.\nMae Mynwar Ynghyd â Choedwig Canaston sydd gerllaw, wedi bod yn goedwig drwchus ers canrifoedd.\nFe ddenodd yr argaeledd parod hwn o bren ddiwydiannau lleol i ymsefydlu yn yr ardal. Defnyddiwyd coed derw ar gyfer adeiladu llongau ac fe gynhyrchwyd golosg o’r pren fel tanwydd ar gyfer y ffowndri haearn ym melin Blackpool gerllaw.\nRoedd y diwydiannau hyn wedi dirywio erbyn y 19eg ganrif ac yn ystod yr 20fed ganrif, fe blannwyd coed conwydd yn y mannau hynny arferai fod yn goetir collddail.\nBywyd gwyllt yng Nghoedwig Mynwar\nMae Mynwar ger pen uchaf adran llanw Dwyrain Afon Cleddau. Mae’r cylch llanw ‘n arwain at amrywiadau mawr mewn halwynedd dŵr sy’n darparu cynefin amrywiol i fywyd gwyllt.\nMae yna adar glan dŵr fel crëyr glas a hefyd mae’n le gwych i weld adar y coetir gan gynnwys y titwod cynffon-hir, cnocellau brith fwyaf a’r dringwyr bach.\nYn y Gwanwyn, mae ymylon llwybrau’r goedwig yn wledd o flodau melyn llachar, llygad Ebrill a gwyn prydferth blodau’r gwynt ac mae clystyrau o glychau’r gog o dan y coed.\nYm misoedd yr Hydref, mae lliwiau llathredig y coed derw coch a’r ffawydd yn y coetiroedd yn olygfa ysblennydd.\nMae gan y llwybrau cerdded arwyddbyst ac yn cychwyn o’r maes parcio.\n1½ milltir/2.5 cilomedr, hawdd\nMae’r daith gerdded gylchol gydag arwyddion yn cychwyn o’r maes parcio ac yn arwain at yr olygfan sydd â mainc dros Aber Cleddau.\nAr hyd y llwybr mae yna ardal bicnic anffurfiol gyda meinciau pren wedi’u cerfio o foncyffion coed.\nMae Coedwig Mynwar wedi’i leoli oddi ar yr A4075, pum milltir i’r gorllewin o Arberth.\nTrowch oddi ar yr A40 i’r A4075 tuag at Ddinbych-y-pysgod. Ewch ar y ffordd gyntaf ar y dde tuag at Felin Blackpool. Dilynwch y ffordd heibio i’r felin ac mae maes parcio Coed Mynwar ar y dde.\nMae Coetir Gogerddan ar fap Arolwg Ordnans (AR) OL 36.\nY cyfeirnod grid AO yw SN 058 142.\nGwybodaeth am safle Mynwar PDF [892.5 KB]


Radio Cymru yn ail-recordio ‘anthem rygbi’ ar ȏl cwyn gan Caryl – Golwg360\nDoedd neb wedi clirio'r hawl i ddefnyddio 'O, Gymru' o waith y diweddar Rhys Jones\nMae Radio Cymru wedi gorfod ail-recordio’r gân y maen nhw’n ei defnyddio fel anthem yn ystod Cwpan Rygbi’r Byd – a hynny oherwydd nad oedden nhw wedi clirio’r hawliau i greu fersiwn modern o ‘O, Gymru’ Rhys Jones.\nRoedd yr orsaf wedi chwarae’r gân am y tro cyntaf ar raglen foreol Aled Hughes ddydd Llun, Medi 2 – a’r cyflwynydd wedi gwirioni cymaint arni nes iddo ei chwarae ddwywaith, yn syth ar ol ei gilydd rhwng 9 a 930yb.\nOnd o fewn dim, fe gafodd y gân ei thynnu – er bod y rhaglen yn dal ar gael ar wasanaeth gwrando-eto BBC Sounds.\nMae golwg360 yn deall bod Caryl Parry Jones, merch y diweddar gyfansoddwr, Rhys Jones, wedi cysylltu â’r BBC i ddweud nad oedd hi’n gwybod dim am y fersiwn newydd, ac nad oedd neb wedi clirio’r hawl i ddefnyddio ‘O, Gymru’ fel sail i fersiwn newydd gan Gwilym, y grwp ifanc o Ynys Mȏn.\nRoedd Caryl Parry Jones hefyd yn anhapus nad oedd modd deall y geiriau ar y fersiwn a gafodd ei recordio yn stiwdio’r cerddor Yws Gwynedd. Mae’r ail fersiwn wedi’i gynhyrchu yn stiwdio Rich Roberts ym Mhenrhyndeudraeth ac yn cynnwys geiriau ychwanegol i’r rhai a gyfansoddwyd yn wreiddiol gan Leslie Harries, cyn bwrw i’r cytgan enwg, “O, Gymru, o, Gymru, rhof iti fy mywyd; o Walia, o Walia, ti ydyw fy ngwynfyd…”\nA’r wythnos hon, mae’r gân ar ei newydd wedd – ac sy’n dweud ei bod yn “tynnu ar ysbrydoliaeth” y gân gan Rhys Jones – yn drac yr wythnos ar Radio Cymru, yn cael ei chwarae deirgwaith y dydd – ar raglenni Aled Hughes (8.30-10), Ifan Jones Evans (2-5) a Geraint Lloyd (10-hanner nos).\nMae ein hanthem ar gyfer Cwpan Rygbi’r Byd yn wych – diolch @_gwilym 🙌🌟. Mi fydd hi’n drac yr wythnos ar @BBCRadioCymru wythnos nesaf 📻🏴 https://t.co/8GlsNw1aqK\n— Rhuanedd Richards (@Rhuanedd) September 13, 2019\nMae Caryl Parry Jones yn un o gyflwynwyr y Sioe Frecwast ar chwaer-orsaf Radio Cymru, sef Radio Cymru 2.\nAwdur plant o Sir Benfro yw’r ‘Children’s Laureate’ cyntaf\nBydd Eloise Williams yn gweithio ochr yn ochr â Bardd Plant Cymru, Gruffudd Owen\nCanwr y cap stabal yn codi calon y Cofis – awr a hanner o berfformiad!\nPhil Gas yn dod a’i gerddoriaeth i strydoedd Caernarfon\ngan Huw Bebb, 7 Awst


Artist aml-gyfrwng sy’n byw yn Llangynidr\nTynnodd Jamie luniau â chymorth goleuadau LED o’r holltau a oedd i’w gweld yn adeiladau Llwyn Celyn, a’r canlyniad yw cyfres o brintiau ffotograffig. Mae gwaith Jamie’n cofnodi cyflwr y safle cyn i’r gwaith adferol ddechrau.\nAr ôl treulio diwrnod agored yn crwydro’r safle a chlywed lle roedd e wedi bod, i ble y byddai’n mynd, argymhellais i Landmark fy mod yn archwilio’r holltau sy’n torri trwy’r adeiladau. I mi, yr holltau hyn oedd arwyddion perfeddol y newid: yr arwyddion hynny, arteithiol weithiau, anweledig yn aml, o ddiddymiad. Gall cadwraeth ac adferiad roi’r argraff fel prosiect eu bod yn gwrthbwyso hyn, gan lenwi’r agennau ac ad-uno’r hyn sydd wedi dadfeilio. Fy nymuniad oedd dod â’r holltau i ffocws, gwneud cofnod ohonynt cyn iddynt gael eu selio drachefn, gan synfyfyrio ynghylch cyfnewidioldeb Llwyn Celyn. Dymunwn greu a phrofi saib am ennyd: synhwyro breuder rhywbeth a ymddangosai’n ddwys ac yn bresennol, cyn iddo symud ymlaen.\nWrth wireddu’r syniad yma, penderfynais oleuo’r holltau gan dynnu olion anghofiedig y diddymiad hwnnw a’r hyn a oedd yn gudd yn y cefndir i’r tu blaen.\nNi chrëir celfyddyd byth ar wahân, ac wrth i’r syniadau dyfu dechreuais i weithio ochr yn ochr â’m cyd-artist y ffotograffydd William Carter, yn gosod goleuadau rhwng y cerrig chwilfriw. Bu’r bardd Fiona Hamilton gyda ni am sawl diwrnod. Roedd gan bob un o’r tri ohonom gysylltiadau cryf ond gwahanol â Chymru, ac roeddem oll yn awyddus i wrando ac arsylwi’n ofalus, gyda pharch ac yn sensitif. O’r syniad gwreiddiol fe dyfodd nid yn unig delweddau o’r llinellau goleuni, ond lluniau eraill o’r golygfeydd fframiedig. Y cerddi a ddaeth wedyn, ac yn eu sgil y syniad o gynnal digwyddiad yn Llwyn Celyn. Mae cerddi Fiona’n cydymblethu’n dyner trwy’r cytser sydd wedi datblygu o’r prosiect estynedig erbyn hyn, hanesion dychmygedig a real y lle hwn, a’r emosiynau personol a chyfunol a ysgogir ganddynt. Bydd yr holltau’n diflannu a’r digwyddiad yn pylu o’r cof, ond dymunem eu gweld mewn print, er mwyn cadw moment fer arall yn hanes Llwyn Celyn, a hyn a arweiniodd at y darluniau ychwanegol sydd yn y llyfr.


Y system Talu Wrth Ennill (TWE) - Home\nDebt and money Y system Talu Wrth Ennill (TWE)\nY system Talu Wrth Ennill (TWE)\nBeth yw’r system Talu Wrth Ennill (TWE/PAYE)\nMae’r system Talu Wrth Ennill (TWE) yn ddull o dalu treth incwm a chyfraniadau yswiriant gwladol. Bydd eich cyflogwr yn didynnu treth a chyfraniadau yswiriant gwladol o’ch cyflog neu bensiwn galwedigaethol cyn talu eich cyflog neu bensiwn.\nMae Cyflog yn cynnwys tâl salwch, tâl mamolaeth neu dadolaeth a thâl mabwysiadu. Yr ydych yn talu treth dros y flwyddyn gyfan, bob tro y telir chi, yn hytrach na thalu treth mewn un cyfandaliad. Mae’ch cyflogwr yn gyfrifol am anfon y dreth at Gyllid a Thollau EM (HMRC). Bob diwrnod pae fe gewch chi slip cyflog yn nodi eich tâl, treth a chyfraniadau yswiriant gwladol ac unrhyw ddidyniadau eraill o’ch cyflog. Os ydych chi’n derbyn pensiwn, efallai na chewch chi slip cyflog ar gyfer pob taliad.\nAr ddiwedd y flwyddyn dreth, fe gewch chi ffurflen P60 sy’n nodi'r cyfanswm a dalwyd i chi ac a ddidynnwyd oddi wrthych ar gyfer y flwyddyn dreth flaenorol.\nOs ydych chi’n talu treth ar eich cyflog neu bensiwn galwedigaethol o dan TWE, gall y system TWE gael ei defnyddio hefyd i gasglu'r dreth incwm ar unrhyw incwm trethadwy arall sydd gennych. Er enghraifft, os ydych chi’n talu o dan TWE ar bensiwn galwedigaethol, cesglir y dreth sy’n ddyledus ar eich Pensiwn Ymddeol Gwladol trwy TWE trwy ddidynnu treth o’ch pensiwn galwedigaethol. Gellir defnyddio’r system TWE hefyd i gasglu treth sy’n ddyledus ar unrhyw ffynonellau incwm eraill megis llog neu rent nas trethwyd.\nAm fwy o wybodaeth ynglŷn ag yswiriant gwladol, gweler Yswiriant Gwladol - cyfraniadau a budd-daliadau.\nSut mae cyflogwyr yn defnyddio codau treth i ddidynnu treth o dan TWE\nMae HMRC yn defnyddio cod treth i ddweud wrth eich cyflogwr neu ddarparwr pensiwn faint o dreth i’w ddidynnu o’ch cyflog neu bensiwn. Os nad oes gan HMRC ddigon o wybodaeth i roi cod treth lawn, dywedir wrth eich cyflogwr neu ddarparwr pensiwn i ddefnyddio cod treth brys hyd nes y bydd mwy o wybodaeth yn dod i law ac y gellir addasu’r cod treth - gweler o dan y pennawd Codau Treth brys.\nMae’r mwyafrif o godau TWE yn cynnwys rhif wedi’i ddilyn gan lythyren:\nmae’r llythyren yn berthnasol i’r math o lwfans(au) yr ydych yn eu derbyn - gweler isod\nmae’r rhif yn dangos y cyfanswm incwm sydd gennych fel lwfansau y gellir ei roi yn erbyn treth - gweler isod.\nY llythyren yn y cod treth\nBydd y llythyren yn y cod treth, sy’n dangos pa lwfansau treth yr ydych yn eu derbyn, yn un o’r canlynol:\nL os cawsoch eich geni ar ôl 5 Ebrill 1948 ac rydych yn gymwys i gael y lwfans personol sylfaenol. Rhoddir y cod hwn i chi hefyd os ydych chi’n cael eich trethu ar god brys.\nP os cawsoch eich geni rhwng 6 Ebrill 1938 a 5 Ebrill 1948 ac rydych yn gymwys i dderbyn lwfans personol llawn sy’n gysylltiedig ag oed.\nY os cawsoch eich geni cyn 6 Ebrill 1938 ac rydych â hawl i dderbyn lwfans personol llawn sy’n gysylltiedig ag oed.\nT gellir rhoi hwn am nifer o resymau. Mae’r rhain yn cynnwys:\nlle rydych chi’n gofyn amdano, oherwydd nad ydych am ddatgelu eich cod iawn\nganwyd chi neu’ch partner cyn 6 Ebrill 1938\nmae yna lwfans ar sail oed llai yn y cod.\nK Defnyddir y cod hwn os yw’ch cyfanswm lwfansau treth yn llai na chyfanswm y didyniadau i’w tynnu oddi ar eich lwfansau. Os yw’ch incwm di-dreth yn dod o fuddion ymarferol, pensiynau, llog neu fudd-daliadau nawdd cymdeithasol, efallai y rhoddir cod K i chi.\nBR os na roddwyd unrhyw lwfansau i chi a bydd treth yn cael ei ddidynnu ar y gyfradd sylfaenol. Efallai y rhoddir y cod hwn os oes gennych fwy nag un swydd neu bensiwn neu pan fyddwch chi’n dechrau’ch swydd gyntaf ac mae’ch cyflogwr yn aros am god treth.\nNT os nad oes rhaid i chi dalu treth. Nid yw’r cod hwn yn cynnwys rhif.\nDO os yw’r cyfan o’ch incwm o’r swydd hon neu’r pensiwn yn cael ei drethu ar y gyfradd uwch o 40% (fel arfer, caiff hwn ei ddefnyddio os oes mwy nag un swydd neu bensiwn gennych)\nOT lwfansau heb eu rhoi nac yn aros ar ôl gwneud addasiadau eraill. Telir treth ar y gyfradd sylfaenol neu gyfradd uwch, yn dibynnu ar lefel yr incwm.\nCewch wybod mwy am godau treth ar wefan CaThEM ar http://www.hmrc.gov.uk/incometax/codes-basics.htm#3 ac ar wefan GOV.UK ar https://www.gov.uk/tax-codes\nY rhif yn y cod treth\nMae’r rhif yn y cod treth yn cynrychioli cyfanswm y lwfansau sydd ar gael, llai unrhyw swm i’w ddidynnu i warchod incwm neu fudd-daliadau eraill.\nAm fwy o wybodaeth ynglŷn â sut y penderfynir ar y codau treth, gweler TWE: Deall eich cod treth.\nBle mae dod o hyd i’ch cod treth\nOs rhoddir cod treth TWE i chi, fe’i dangosir ar:\nhysbysiad cod a anfonir atoch gan eich swyddfa dreth- gweler o dan y pennawd Hysbysiad Cod\neich slip cyflog\neich datganiad pensiwn os ydych yn derbyn pensiwn galwedigaethol.\nCodau Treth Brys\nEfallai na fydd y swyddfa dreth yn gallu rhoi cod treth i’ch cyflogwr i’w galluogi hwy i ddidynnu’r swm iawn o dreth dros y flwyddyn gyfan. Yn yr achos hwn, bydd y swyddfa dreth yn rhoi cod treth brys i’ch cyflogwr i’w galluogi i’ch trethu. Mae cod brys yn cymryd yn ganiataol eich bod yn gymwys i dderbyn y lwfans personol sylfaenol yn unig a bydd eich cod treth TWE yn cynnwys y llythyren L, sy’n dangos eich bod yn derbyn y lwfans personol hwn yn unig. Nid yw’n cymryd i ystyriaeth unrhyw lwfansau a gostyngiadau eraill y mae gennych hawl iddynt.\nFe fydd cael eich trethu ar god brys yn dod i ben pan fydd y swyddfa dreth yn anfon cod treth TWE cywir at eich cyflogwr neu ddarparwr pensiwn, a rhoi manylion enillion blaenorol a’r dreth a dalwyd yn y flwyddyn dreth honno i’ch cyflogwr. Mae hyn yn galluogi’ch cyflogwr neu ddarparwr pensiwn i ddidynnu'r swm treth gywir yn y dyfodol ac ad-dalu unrhyw dreth a ordalwyd a achoswyd gan y cod brys. Gall symud at god cywir olygu y bydd arnoch chi dreth am ran gyntaf y flwyddyn ond bydd HMRC yn dweud wrth eich cyflogwr am ddidynnu symiau rhesymol yn unig. Efallai y bydd yn rhaid i chi wedyn dalu peth treth yn ôl yn ddiweddarach. Os ydych chi’n teimlo ar ddiwedd y flwyddyn dreth eich bod wedi talu gormod o dreth oherwydd eich bod wedi’ch trethu ar god brys, fe ddylech chi hawlio ad-daliad trwy ysgrifennu at eich swyddfa dreth.\nAr y llaw arall fe fydd eich trethu ar god brys yn dod i ben ar ddechrau'r flwyddyn dreth newydd. Yn y flwyddyn newydd, bydd eich cyflogwr neu ddarparwr pensiwn fel arfer yn dechrau didynnu treth yn gynyddol, hynny yw, wrth ddidynnu treth bydd eich cyflogwr yn cymryd i ystyriaeth y swm o dreth a dalwyd gennych eisoes yn y flwyddyn honno.\nFe allwch ddod o hyd i fwy o wybodaeth am godau treth brys ar wefan GOV.UK ar www.gov.uk.\nGallwch hefyd ddod o hyd i wybodaeth ddefnyddiol bellach ar wefan LTRG (Low Income Tax Reform Group) ar www.litrg.org.uk.\nMae hysbysiad cod yn dangos eich cod treth os ydych yn mynd i dalu trwy system TWE. Fel arfer anfonir yr hysbysiad allan yn Ionawr neu Chwefror ar gyfer y flwyddyn dreth sy’n cychwyn ar y 6 Ebrill canlynol. Rhoddir y cod a ddangosir ar gyfer y flwyddyn dreth honno yn unig. Mae’r nodiadau sy’n dod gyda’r hysbysiad cod yn esbonio sut y cyfrifwyd y cod.\nNid yw pawb yn derbyn hysbysiad cod bob blwyddyn. Mae’n dibynnu ar ba lwfansau a gostyngiadau yr ydych yn eu hawlio ac os ydyw’r rhain yn dueddol o newid o flwyddyn i flwyddyn. Os mai’r unig newidiadau ydyw cynnydd y lwfansau yn y Gyllideb neu unrhyw newid yn y cyfraddau llog, bydd eich cyflogwr neu ddarparwr pensiwn yn cynnwys y rhain yn awtomatig yn eich cyflog neu bensiwn a chewch chi ddim hysbysiad cod.\nMae’n bwysig gwirio fod yr hysbysiad cod yn rhoi’r lwfansau a gostyngiadau cywir, oherwydd os yw’n anghywir fe fyddwch yn talu’r swm anghywir o dreth.\nAm fwy o wybodaeth ynglŷn â’ch hysbysiad cod, gweler TWE: Deall eich cod treth.\nFe ddylech chi wirio yn ofalus eich bod wedi derbyn yr holl lwfansau a gostyngiadau y mae gennych hawl iddynt a bod eich holl incwm wedi’i gymryd i ystyriaeth. Os oes angen help, fe ddylech chi gysylltu â’ch swyddfa dreth leol neu ymgynghorydd profiadol, er enghraifft, mewn swyddfa Cyngor ar Bopeth. Er mwyn chwilio am fanylion eich swyddfa CAB agosaf, yn cynnwys y rheiny sy’n gallu rhoi cyngor trwy ebost, cliciwch ar CAB agosaf.\nO dan y system Hunan Asesiad, mae’n rhaid i chi gwblhau ffurflen dreth sy’n rhoi manylion eich holl incwm arall yn ychwanegol at eich incwm cyflogaeth neu bensiwn. Gallai hyn gynnwys:\nincwm o rentu ystafell\nincwm hunan gyflogaeth\nincwm heb ei drethu.\nRhaid i chi ddweud wrth HMRC os ydych yn derbyn incwm trethadwy yn ychwanegol at unrhyw incwm yr ydych yn talu treth arno trwy TWE. Efallai y bydd yn rhaid i chi gwblhau ffurflen dreth.\nOs oes arnoch chi ddyled o £3,000 neu lai mewn treth ar ffynonellau incwm sydd heb gael eu trethu trwy TWE, a’ch bod am dalu’r dreth trwy eich rhif cod, rhaid i chi anfon eich ffurflen dreth erbyn 31 Hydref, neu os ydych chi’n ffeilio ar-lein erbyn 30 Rhagfyr yn dilyn diwedd y flwyddyn dreth. Os oes arnoch chi fwy na’r cyfanswm hwn, neu os ydyw’n well gennych, fe allwch chi dalu’r dreth sy’n ddyledus ar ffynonellau incwm eraill yn syth i HMRC.\nOs ydych chi am wirio eich bod yn talu’r swm cywir o dreth, neu os ydych yn credu eich bod wedi gordalu neu dalu rhy ychydig o dreth, fe ddylech chi gysylltu â’ch swyddfa dreth a gofyn a allwch chi gwblhau ffurflen dreth. Os ydych chi’n ffeilio ar-lein, gwneir y cyfrifiad treth i chi yn awtomatig. Os ydych chi’n anfon ffurflen bapur yn ôl, bydd HMRC yn cyfrifo'r dreth i chi neu fe allwch chi ddewis gwneud y cyfrifiad eich hun.\nAm fwy o wybodaeth ynglŷn ag Hunan Asesiad, yn cynnwys manylion am y terfynau amser ar gyfer anfon eich ffurflen dreth, gweler Hunan Asesiad.\nEr mwyn cael cymorth gydag Hunan Asesiad, fe ddylech chi gysylltu â’ch swyddfa dreth neu ymgynghorydd profiadol, er enghraifft, mewn swyddfa Cyngor ar Bopeth. Er mwyn chwilio am fanylion eich swyddfa CAB agosaf, yn cynnwys y rheiny sy’n gallu rhoi cyngor trwy ebost, cliciwch ar CAB agosaf.\nOs ydyw’ch amgylchiadau yn newid yn ystod y flwyddyn dreth, er enghraifft, mae gennych ffynhonnell incwm newydd, rhaid i chi hysbysu HMRC yn ysgrifenedig cyn gynted ag sy’n bosibl.\nAm fwy o wybodaeth ynglŷn â newidiadau arbennig mewn amgylchiadau, gweler Talu Wrth Ennill (TWE): problemau cyffredin.


Beth mae JCBT yn ei olygu? -JCBT diffiniadau | Talfyriad chwiliwr\nHafan › J › JCBT\nBeth mae JCBT yn ei olygu?\nYdych chi'n chwilio am ystyron JCBT? Ar y ddelwedd ganlynol, gallwch weld diffiniadau mawr o JCBT. Os ydych chi eisiau, gallwch hefyd lawrlwytho ffeil delwedd i'w hargraffu, neu gallwch ei rhannu gyda'ch ffrind drwy Facebook, Twitter, Pinterest, Google, ac ati. I weld yr holl ystyron o JCBT, sgroliwch i lawr. Dangosir y rhestr lawn o ddiffiniadau yn y tabl isod yn nhrefn yr wyddor.\nYstyriaethau Mawr JCBT\nMae'r ddelwedd ganlynol yn cyflwyno'r ystyron a ddefnyddir amlaf o JCBT. Gallwch lawr y ffeil ddelwedd ar ffurf PNG ar gyfer defnydd all-lein neu ei hanfon i'ch ffrindiau drwy e-bost.Os ydych chi'n wefeistr ar wefan anfasnachol, mae croeso i chi gyhoeddi'r ddelwedd o ddiffiniadau JCBT ar eich gwefan.\nPob diffiniad o JCBT\nFel y soniwyd uchod, fe welwch bob ystyr o JCBT yn y tabl canlynol. Cofiwch fod yr holl ddiffiniadau wedi'u rhestru yn nhrefn yr wyddor.Gallwch glicio dolenni ar y dde i weld gwybodaeth fanwl o bob diffiniad, gan gynnwys diffiniadau yn Saesneg a'ch iaith leol.\nJCBT Amseroedd Jefferson Dinas busnes\nBeth mae JCBT yn sefyll amdano yn y testun\nYn sum, mae JCBT yn acronym neu'n air byrfodd sy'n cael ei ddiffinio mewn iaith syml. Mae'r dudalen hon yn dangos sut mae JCBT yn cael ei ddefnyddio mewn fforymau negeseua a sgwrsio, yn ogystal â meddalwedd rhwydweithio cymdeithasol fel VK, Instagram, Whatsapp, a Snapchat. O'r tabl uchod, gallwch weld yr holl ystyron o JCBT: Mae rhai yn dermau addysgol, a'r llall yn dermau meddygol, a hyd yn oed telerau cyfrifiadurol. Os ydych yn gwybod am ddiffiniad arall o JCBT, cysylltwch â ni. Byddwn yn ei gynnwys yn ystod y diweddariad nesaf o'n cronfa ddata. Fe'ch hysbysir bod rhai o'n acronymau a'u diffiniadau yn cael eu creu gan ein hymwelwyr. Felly, mae croeso mawr i'ch awgrym o acronymau newydd! Fel dychwelyd, rydym wedi cyfieithu'r acronym o JCBT i Sbaeneg, Ffrangeg, Tsieinëeg, Portiwgaleg, Rwsieg, ac ati. Gallwch sgrolio ymhellach i lawr a chlicio'r ddewislen iaith i ddod o hyd i ystyron JCBT mewn ieithoedd 42 eraill.


Graddfa cyflogaeth gwledydd Prydain yn uwch nag erioed o’r blaen – Golwg360\nGraddfa cyflogaeth gwledydd Prydain yn uwch nag erioed o’r blaen\n10 Medi 2019 am 12:51\nMae graddfa cyflogaeth y Deyrnas Unedig yn uwch nag erioed o’r blaen tra mae cyflogau yn dal i godi, yn ôl ffigyrau newydd.\nCododd y nifer o bobol mewn gwaith 31,000 i 32.78 miliwn yn y tri mis cyn Gorffennaf, yn ôl Swyddfa Ystadegau Gwladol.\nOnd roedd y tyfiant yn llai na’r 55,000 yr oedd dadansoddwyr wedi ei ragweld.\nYn y cyfamser, mae diweithdra ar ei lefel isaf mewn 45 mlynedd.\nDisgynnodd y nifer o bobol sydd o waith 11,000 i 1.29 miliwn yn ystod y chwarter diwethaf sydd wedi cadw’r canran o bobl allan o waith ar 3.8%\nOnd mae’r nifer o swyddi gwag wedi disgyn 23,000 i 812,00 gan arwain at ofidion o arafu economaidd


Strwythurau Cyrsiau | Blackboard Help\nEich cwrs chi, eich arddull chi.\nMae gan bob hyfforddwr arddull addysgu gwahanol. Yn strwythurau cyrsiau, gallwch sefydlu eich cwrs yn seiliedig ar eich arddull dysgu.\nYnglŷn â strwythurau cyrsiau\nHyd yn oed os ydych chi’n newydd i addysgu ar lein, bydd strwythurau cyrsiau yn eich galluogi i greu cwrs sylfaenol mewn byr o dro. Defnyddiwch ddolenni dewislen strwythur cwrs, cyfarwyddiadau ac esiamplau o gynnwys i roi hwb i drefn eich cwrs a chreu profiad dysgu ystyrlon i fyfyrwyr.\nAr ôl i chi gwblhau tri cham sylfaenol, bydd eich cwrs yn barod ar gyfer y myfyrwyr.\nCyn i chi ddechrau, gallwch allgludo neu archifo'ch cwrs cyn i chi ychwanegu strwythur cwrs i sicrhau bod gennych fersiwn gwreiddiol.\nMae cynnwys strwythur cwrs dewisedig yn cael ei ychwanegu at eich cwrs ac nid yw'n disodli eitemau dewislen a chynnwys presennol yn eich cwrs. Gallwch ddileu eitemau diangen.\nDewiswch strwythur cwrs ar y dudalen Arddull Addysgu.\nAr y Panel Rheoli, ehangwch adran Personoli a dewiswch Arddull Addysgu.\nAr y dudalen Arddull Addysgu, yn yr adran Dewis Strwythur y Cwrs, mae'r golofn ar y chwith yn dangos yr holl strwythurau cwrs mewn rhestr. Dewiswch strwythur cwrs i bori trwy ei ddisgrifiad a chael rhagolwg o'i ddewislen cwrs Yn y rhagolwg, gallwch ddewis dewislen cwrs er mwyn dysgu diben yr eitem honno yn strwythur y cwrs.\nWedi i chi ddewis strwythur cwrs, dangosir y blwch ticio Cynnwys esiamplau o gynnwys. Dewiswch y marc tic i ychwanegu eitemau cynnwys a chyfarwyddiadau yn ogystal â dolenni dewislen i'r strwythur y cwrs. Os na fyddwch yn cynnwys enghreifftiau o gynnwys, dim ond dolenni dewislen a gaiff eu hychwanegu at eich cwrs.\nDewiswch Cyflwyno i fewngludo strwythur y cwrs ac enghreifftiau cynnwys dewisol i'ch cwrs. Dewiswch Canslo i adael heb wneud newidiadau i'ch cwrs.\nNeu, dewiswch strwythur cwrs yn y naidlen Canllaw Gosod Cyflym. Os yw'ch sefydliad wedi ei galluogi, bydd y ffenestr naid yn ymddangos bob tro i chi fynd i mewn i'ch cwrs tan i chi ei analluogi ar waelod y ffenestr. Gallwch hefyd ddefnyddio'r ffenestr sbonc drwy ddefnyddio'r camau hyn:\nAr y Panel Rheoli, ehangwch yr adran Personoli a dewiswch y Canllaw Gosod Cyflym.\nEhangwch yr adran Dewis Strwythur y Cwrs. Mae'r golofn ar y chwith yn arddangos pob strwythur cyrsiau mewn rhestr. Dewiswch strwythur cwrs i bori trwy ei ddisgrifiad a chael rhagolwg o'i ddewislen cwrs Yn y rhagolwg, gallwch ddewis dewislen cwrs er mwyn dysgu diben yr eitem honno yn strwythur y cwrs.\nDewiswch Defnyddio'r Newidiadau i fewngludo strwythur y cwrs ac enghreifftiau cynnwys dewisol i'ch cwrs. Dewiswch Canslo i adael heb wneud newidiadau i'ch cwrs.\nOs byddwch yn pori ac yn dewis strwythur cwrs gwahanol o'r rhestr ar ôl dewis Defnyddio'r strwythur hwn ac optio i Cynnwys esiamplau o gynnwys nid yw'r ymaddrodd Cynnwys esiamplau o gynnwys ar gyfer yn diweddaru nes y caiff strwythur cwrs newydd ei gymhwyso.\nYchwanegu un strwythur yn unig at gwrs. Gall ychwanegu mwy nag un strwythur cwrs at yr un cwrs achosi dyblygu cynnwys ac eitemau dewislen y cwrs. I atal hyn, crëwch neu gofynnwch am gwrs gwag er mwyn arbrofi gyda strwythurau cwrs.\nMwy am ddewis strwythur cwrs\nCynnwys esiamplau o gynnwys -NEU- cychwyn o'r cychwyn\nMae cynnwys esiamplau o strwythur cwrs yn llenwi'ch cwrs gydag eitemau sy'n briodol i fath o strwythur y cwrs. Mae eitemau cynnwys wedi'u bwriadu i chi eu golygu at eich defnydd eich hun ac maen nhw wedi'u dylunio i ysbrydoli hyfforddwyr profiadol a newydd ar Blackboard Learn.\nCynnwys Samplau o Gynnwys\nYdy Os byddwch yn penderfynu cynnwys enghreifftiau o gynnwys, bydd eich cwrs yn cynnwys:\nSyniadau addysgu da\nDolenni i sesiynau tiwtorial a phynciau Blackboard Help\nDeunydd Cwrs: eitemau cynnwys, offer, aseiniadau, profion, arolygon, cyhoeddiadau, dolenni gwe, a chyfuniadau.\nNid yw enghreifftiau o'r cynnwys ar gael i fyfyrwyr ac mae iddynt arddull weledol hynod a gaiff ei dileu'n awtomatig pan sicrheir bod eitem ar gael. Ar gyfer y rhan fwyaf o strwythurau cwrs, defnyddir pwnc eigioneg. Mae'r eitemau sampl yn dangos sut y gallwch ddefnyddio eitemau ac offer gyda'ch dull addysgu. Mae gennych yr opsiwn i olygu'r eitemau hyn a'u gwneud ar gael fel bod myfyrwyr yn gallu eu gweld -NEU- eu dileu a chreu eitemau newydd.\nMae defnyddwyr sy'n gyfarwydd gyda Blackboard Learn yn gallu cynnwys esiamplau o gynnwys i weld samplau o ddeunyddiau cwrs ac archwilio offer a nodweddion newydd.\nPan fyddwch yn ychwanegu strwythur cwrs at eich cwrs, caiff ffolder o'r enw "sample_content" ei hychwanegu at gronfa storio eich cwrs - Ffeiliau Cwrs neu'r Cwrs neu’r Content Collection. Mae'r ffolder yn cynnwys y ffeiliau a ddefnyddir yn esiamplau strwythur y cwrs. Os bydd gennych ffolderi eisoes yn Ffeiliau Cwrs neu'r Content Collection, bydd y ffolder "sample_content" yn ymddangos mewn ffolder "ImportedContent". Os byddwch yn ychwanegu strwythurau cwrs lluosog at yr un cwrs, bydd ffolderi "ImportedContent" ychwanegol yn ymddangos.\nNac ydy Os oes gennych brofiad o ddefnyddio'r nodweddion yn Blackboard Learn a'ch bod yn gyfforddus yn adeiladu gwahanol fathau o ddeunydd yn eich cwrs, gallwch eithrio esiamplau o gynnwys.\nOs na fyddwch yn cynnwys enghreifftiau o gynnwys, caiff dolenni at ddewislen cwrs strwythur y cwrs eu hychwanegu, ond bydd mannau gwag lle y gallwch greu cynnwys.\nOs byddwch eisiau cynnwys enghreifftiau o gynnwys enghreifftiau strwythur y cwrs, dewiswch y blwch ticio Cynnwys esiamplau o gynnwys. Os oes gennych gynnwys yn eich cwrs, mae cynnwys strwythur y cwrs yn ymddangos hefyd.\nAr ôl i chi ddewis strwythur cwrs, gallwch addasu eich cwrs. Mae'r rhestr nesaf yn darparu'r tasgu hanfodol ar gyfer paratoi eich cwrs i'r myfyrwyr.\nNewidiwch Modd Golygu i YMLAEN er mwyn datgelu nodweddion golygu.\nRhowch drefn ar ddewislen y cwrs\nGallwch ailenwi, aildrefnu, dileu, cuddio, ac ychwanegu dolenni dewislen cwrs fel y bo angen. Mae dileu dolen maes cynnwys o ddewislen y cwrs yn ffordd gyflym i ddileu maes cyfan yn ogystal â'r eitemau o'i fewn. Fodd bynnag, dilëir y maes cynnwys a phob eitem o'i fewn yn barhaol. Mae'r weithred hon yn derfynol. Os byddwch yn ansicr, cuddiwch y maes cynnwys yn lle hynny.\nOs na fydd dolen offer ar ddewislen y cwrs yn gweithio, nid yw'r teclyn wedi'i alluogi. Gallwch ddileu'r ddolen neu ofyn i'ch sefydliad ei alluogi.\nOs na wnaethoch gynnwys enghreifftiau o gynnwys, bydd dolenni at ddewislen cwrs strwythur y cwrs yn darparu mannau gwag lle y gallwch greu cynnwys.\nCrëwch eitemau cynnwys, dolenni at offer, a ffeiliau\nAr ôl trefnu eich dewislen cwrs, gallwch lwytho ffeiliau i fyny o'ch cyfrifiadur, golygu cynnwys cyfredol, a chreu cynnwys a dolenni offer newydd. Mae defnyddio amrywiaeth eang o fathau o gynnwys ac offer yn darparu profiad dysgu cyfoethog a rhyngweithiol ar gyfer eich myfyrwyr.\nMwy o wybodaeth am greu cynnwys mewn maes cwrs\nGolygu, symud, copi a dileu cynnwys\nPan fyddwch yn ychwanegu strwythur cwrs gydag enghreifftiau o gynnwys at eich cwrs presennol, bydd yr enghreifftiau o gynnwys yn ymddangos yn ogystal â'r cynnwys presennol ac nid ydynt ar gael i'r myfyrwyr. Gallwch olygu, symud, copïo neu ddileu unrhyw eitem o gynnwys.\nWrth i chi adeiladu eich cwrs, os ydych yn datblygu rhai o'r cynnwys o hyd neu os nad ydych chi eisiau i fyfyrwyr ei weld, sicrhewch nad yw ar gael.\nMwy o wybodaeth am reoli a golygu meysydd a chynnwys y cwrs\nRhagwyliwch eich cwrs fel myfyriwr\nFel hyfforddwr, rydych am deimlo'n hyderus bod eich cwrs wedi ei gynllunio'n dda ac yn gweithredu fel a fwriadwyd - cyn i'ch myfyrwyr ei weld. Defnyddiwch ragolwg myfyrwyr i adolygu cynnwys y cwrs a dilysu ymddygiadau'r cwrs, megis y sawl sy'n rheoli argaeledd cynnwys y cwrs neu sy'n gofyn am ryngweithiad penodol gan y myfyriwr er mwyn ei sbarduno.\nMwy o wybodaeth am weld rhagolwg o’ch cwrs o safbwynt y myfyriwr\nCwestiynau Cyffredin am Strwythurau Cyrsiau\nMae'r casgliad hwn o gwestiynau cyffredin yn darparu atebion i gwestiynau cyffredin am strwythurau cyrsiau. Mae hefyd yn rhoi dolenni i wybodaeth fwy manwl sydd ar gael yn Blackboard Help.\nA ddylwn i gynnwys enghreifftiau o gynnwys?\nMae enghreifftiau cynnwys yn cynnwys gwybodaeth bedagogaidd, cyfarwyddiadau, ac eitemau cwrs. Hyd yn oed os oes gennych brofiad o weithio yn Blackboard Learn, gall y wybodaeth bedagogaidd a'r enghreifftiau cynnwys roi syniadau i chi am offer neu ddulliau newydd.\nNid yw esiamplau o gynnwys ar gael i fyfyrwyr, a gallwch eu golygu, symud, copïo neu ddileu.\nSut byddaf i'n gwybod beth mae'r myfyrwyr yn ei weld neu ddim yn ei weld yn fy nghwrs?\nFel hyfforddwr, byddwch eisiau bod yn hyderus bod eich cwrs wedi ei ddylunio’n dda a’i fod yn gweithio fel y dylai weithio - cyn i’ch myfyrwyr ei weld. Defnyddiwch ragolwg myfyrwyr i adolygu cynnwys y cwrs a dilysu ymddygiadau'r cwrs, megis y sawl sy'n rheoli argaeledd cynnwys y cwrs neu sy'n gofyn am ryngweithiad penodol gan y myfyriwr er mwyn ei sbarduno.\nBeth os ydw i eisoes wedi paratoi rhai cynnwys ar-lein?\nCaiff strwythurau cwrs eu hychwanegu at eich cwrs ac nid ydynt yn cymryd lle eich cynnwys presennol. Cynhwyswch enghreifftiau o gynnwys pan fyddwch yn ychwanegu strwythur i'ch cwrs a dewch o hyd i ffyrdd newydd o gyflwyno'r cynnwys rydych eisoes wedi'i ddatblygu.\nSut ydw i'n cyfyngu ar nifer yr offer ar gael i fy myfyrwyr?\nGallwch reoli pa offer sy'n ymddangos i fyfyrwyr pan fyddant yn cael mynediad at y dudalen Offer. Er enghraifft, os na fyddwch yn bwriadu defnyddio teclyn negeseuon y cwrs, sicrhewch nad yw ar gael. Ni all neb ei weld neu gael mynediad ato, gan eich cynnwys chi, nes y bydd ar gael eto. Os na fydd offeryn ar gael, ni chaiff cynnwys presennol ei ddileu, Pan fydd yr offeryn ar gael eto, daw'r cynnwys ar gael.\nOs hoffech chi bennu pa offer sydd ar gael i fyfyrwyr ar eich cwrs, defnyddiwch y camau hyn:\nAr y Panel Rheoli, ehangwch yr adran Personoli a dewiswch Argaeledd Offer.\nAr y dudalen Argaeledd Offer, addaswch yr argaeledd sy'n ofynnol.\nEr mwyn rhoi teclyn ar gael, dewiswch flwch ticio'r teclyn.\nEr mwyn peidio â rhoi teclyn ar gael, dilëwch y tic ym mlwch ticio’r teclyn.\nOs na fydd blwch ticio dewis yn ymddangos ar gyfer offeryn, cafodd ei ddiffodd gan eich sefydliad. Nid oes gan offer gyda chysylltnod (-) mewn colofn osodiadau argaeledd yn y system y gellir eu newid.\nSut ydw i'n copïo neu symud eitemau o gynnwys?\nGallwch gopïo a symud eitemau cynnwys i aildrefnu eich deunyddiau cwrs. Er enghraifft, os yw maes cynnwys yn cynnwys nifer fawr o eitemau, symudwch nhw i mewn i ffolderi i helpu defnyddwyr i lywio.\nMae gan rai eitemau cynnwys gyfyngiadau copïo a symud. Er enghraifft, gallwch gopïo neu symud dolen cwrs, ond i ardal arall o fewn yr un cwrs yn unig. Ni allwch gopïo aseiniadau, profion, ac arolygon, ond gallwch eu symud o fewn yr un cwrs.\nNid yw copïo cynnwys yn ei ddileu o'r lleoliad gwreiddiol yn eich cwrs.\nMae symud cynnwys yn ei dynnu o'i leoliad gwreiddiol yn eich cwrs.\nAr gyfer eitemau na ellir eu copïo, ni yw'r opsiwn Copïo yn ymddangos yn newislen yr eitem.\nOs bydd maes cwrs yn cynnwys na ellir eu symud i gwrs arall, megis prawf, ni fydd yr opsiwn i'w symud i gwrs arall yn ymddangos ar y dudalen Symud.\nNewidiwch Modd Golygu i YMLAEN ac ewch i faes cynnwys neu ffolder sy'n cynnwys yr eitem i'w gopïo neu ei symud.\nEwch i ddewislen gyd-destunol yr eitem a dewiswch Copïo neu Symud. Os nad yw Copïo neu Symud ar gael ar gyfer eitem, nid yw'n ymddangos yn y ddewislen.\nAr y dudalen Copïo neu Symud, dewiswch y Cwrs Derbyn o'r ddewislen. Y rhagosodiad yw'r cwrs cyfredol. Dim ond cyrsiau lle mae gan hyfforddwr rôl caniatáu copïo cynnwys sy'n ymddangos ar y rhestr. Ar gyfer eitemau na ellir eu symud allan o'r cwrs presennol, mae Cwrs Derbyn wedi'i rhestru eisoes fel y cwrs presennol ac ni fydd y ddewislen yn ymddangos.\nDewiswch Pori i ddewis y Ffolder Derbyn.\nBeth os oes gennyf i feysydd ar fy nghwrs sy'n "cael eu creu" ac nid ydynt yn barod i'r myfyrwyr?\nCynllunio yw un o agweddau pwysicaf datblygu'ch cwrs. Datblygwch amlinell o'r hyn rydych am ei gynnwys yn eich cwrs. Yna, adeiladwch eich cynnwys, a'i brofi, a chael adborth am eich dulliau addysgu.\nWeithiau, ni allwch gael eich holl gynnwys wedi ei baratoi a'i brofi erbyn diwrnod cyntaf y dosbarth. Ystyriwch baratoi a phrofi cynnwys ar gyfer wythnosau cyntaf eich dosbarth, a rhoi’r cynnwys hwn yn unig i’ch myfyrwyr. Cuddiwch bob maes cynnwys rydych yn gweithio arnynt. Gallwch ddatblygu a phrofi'r rhan nesaf o gynnwys wrth i fyfyrwyr weithio ar y deunydd rydych wedi ei ryddhau.


Tuedd sy'n parhau i dyfu gyda fy nghleientiaid yw rhoi adnoddau ar eu gwefannau heb orfodi'r posibilrwydd o gofrestru i'w lawrlwytho. PDF yn benodol – gan gynnwys papurau gwyn, taflenni gwerthu, astudiaethau achos, achosion defnydd, canllawiau, ac ati. Er enghraifft, mae ein partneriaid a'n rhagolygon yn aml yn gofyn i ni anfon taflenni gwerthu atynt i ddosbarthu'r cynigion pecyn sydd gennym. Enghraifft ddiweddar yw ein gwasanaeth Optimeiddio CRM Salesforce. Mae rhai safleoedd yn cynnig PDFs trwy eu llwytho i lawr


Camu’n �l mewn amser ar hyd llwybr coetir newydd\n23 MAI 2011DATGANIAD NEWYDDION: 14641\nThis news story is now over a year old and information may no longer be accurate or up-to-date. It might also contain obsolete links. Please use our search link on the left to look for more recent information. Mae llwybr coetir sy’n mynd ag ymwelwyr yn ôl drwy ganrifoedd o hanes Cymru wedi ei greu gan Gomisiwn Coedwigaeth Cymru.\nMae’r llwybr newydd yn arwain drwy goetir derw hynafol yng Ngheredigion ac yn troelli ei ffordd at ffynnon gysegredig ymhellach i fyny’r dyffryn o Ystrad Fflur, yr abaty Sistersaidd adfeiliedig o’r oesoedd canol.\nMae CC Cymru wedi gwella mynediad at y ffynnon gysegredig ger Pontrhydfendigaid drwy osod arwyddion ar hyd taith gerdded gylchol a rhoi cerrig ar ran gorslyd iawn o’r llwybr.\nMae’r ffynnon mewn darn o goetir y cwympwyd y coed arno sawl blwyddyn yn ôl ond a ailblannwyd yn ddiweddar gyda chymysgedd o goed conwydd a llydanddail. Mae’r llwybr yn ymddolennu drwy goedwig Tywi ac yn croesi Afon Glasffrwd ar draws cerrig rhyd, ac yna’n mynd heibio i adfeilion Ty’n y Garreg, hen ffermdy oedd â tho gwellt arno’n wreiddiol. Mae CC Cymru wedi gosod arwydd dehongliadol ar ben y ffordd darmac heibio i Abaty Ystrad Fflur, sy’n rhoi cyfarwyddiadau a gwybodaeth am y ffynnon. Mae’r daith yn cymryd tuag awr i’w cherdded ac mae’n ddigon garw mewn mannau.\nCysylltir cyneddfau iacháu gwyrthiol yn aml â ffynhonau cysegredig ac mae CADW, ceidwad treftadaeth adeiledig Cymru, wedi cyhoeddi bod ffynnon Pontrhydfendigaid yn heneb gofrestredig, y categori uchaf o safle a ddiogelir.\nDywedodd Brian Hanwell, Rheolwr Ardal CC Cymru, “Mae ffynhonau cysegredig yn cael eu cysylltu’n aml gyda sefydliadau crefyddol o’r oesoedd canol, ond credir bod gan lawer ohonynt wreiddiau mewn addoli dŵr paganaidd hŷn.\n“Drwy wella’r mynediad at yr heneb anhygoel hon, gobeithiwn y bydd llawer mwy o bobl yn gallu mwynhau’r profiad hwn a dysgu mwy am ein treftadaeth gyfoethog.”\nCafodd y llwybr ei greu dros y flwyddyn a fu, ond nid oedd y gwaith o’i wneud yn ddim mewn cymhariaeth â’r ymdrech a wnaed gan y rhai a adeiladodd y ffynnon ganrifoedd yn ôl.\nMae slabiau llechi wedi eu torri’n ofalus – a gariwyd mae’n rhaid o filltiroedd i ffwrdd – o amgylch y ddyfrgist a nifer o risiau garw yn disgyn i’r ffynnon, a ffynnon yn bwydo dŵr i’r ddyfrgist.\nDywedodd Irene Earis, sy’n byw yn lleol, “Mae Comisiwn Coedwigaeth Cymru wedi gweithio’n galed dros ben, gan roi wyneb cerrig ar y llwybr ac adeiladu ffordd ar draws y nant dros gerrig rhyd.\n“Y canlyniad yw taith gerdded amrywiol a deniadol y gall y rhan fwyaf o bobl ei gwneud ac y byddai plant yn ei mwynhau’n arbennig.\n“Yn yr haf, pan fydd clychau’r gog yn ymledu o dan y coed ger yr afon, bydd yn arbennig o hardd. Bydd, wrth gwrs, yn mynd yn well eto yn y blynyddoedd i ddod pan fydd coetir naturiol yn aildyfu o amgylch y ffynnon ei hun.”\nPennawd: Ymwelwyr yn archwilio’r ffynnon gysegredig yng nghoedwig Tywi.\nNODIADAU I OLYGYDDION Mae cyfanswm o 14.3 y cant o Gymru dan orchudd coetiroedd. O blith hyn, mae 38% (126,000 hectar/311,000 erw) ym mherchnogaeth Llywodraeth Cymru. Comisiwn Coedwigaeth Cymru yw adran goedwigaeth Llywodraeth Cymru ac mae’n rheoli’r coetiroedd hyn ar ei rhan.\nAm fwy o wybodaeth am y ffynnon gysegredig yng nghoedwig Tywi, cysylltwch â Brian Hanwell ar 0300 068 0268, ffôn symudol 07879 848441. Mae mwy o wybodaeth am goetiroedd Cymru ar gael ar www.forestry.gov.uk/wales\nCyswllt swyddfa’r wasg: Clive Davies ar 0300 068 0061, ffôn symudol 07788 190922, e-bost clive.davies@forestry.gsi.gov.uk e-mail: brian.hanwell@forestry.gsi.gov.uk


SPCK Assemblies (Cymraeg) - Pwysigrwydd dweud 'Diolch' (Gwasanaeth o’r gyfres ‘Helo Sgryffi’)\nYstyried pa mor bwysig yw diolch i bobl am fod yn garedig wrthym.\n1.Mae Sgryffi’r pyped yn cyfarch y plant. Anogwch y plant i godi eu llaw a dweud, ‘Helo, Sgryffi!'\n2. Roedd Sgryffi’n pryderu. Roedd Liwsi Jên wedi mynd i’r ysgol fel arfer fore Llun, ond roedd Mr Bryn wedi bod yn ei nôl ac wedi dod â hi adre eto cyn amser cinio.\nOes gan rywun unrhyw syniad beth tybed oedd wedi digwydd i Liwsi Jên?\nDoedd Liwsi Jên ddim wedi gweld Sgryffi’n edrych arni dros giât y cae am fod Mrs Bryn, mam Liwsi Jên, wedi rhedeg allan o’r ty at y car, ac wedi mynd â Liwsi Jên yn syth i’r ty.\nFe fyddai Liwsi Jên yn arfer dod â bwyd i Sgryffi amser te. Ond heddiw, Mr Bryn oedd wedi dod â bwyd iddo ac wedi mynd ag ef yn ôl i’r stabl o’r cae. Wrth iddo frwsio Sgryffi, fe ddywedodd Mr Bryn: 'Mae arna i ofn y bydd yn rhaid i ti fodloni ar gael dy fwydo a dy frwsio gen i am ychydig o ddyddiau, Sgryffi. Mae Liwsi Jên â brech yr ieir arni, ac mae’n rhaid iddi aros yn y ty.'\nTeimlai Sgryffi’n drist. Roedd yn gweld colli ei ffrind, Liwsi Jên. Fe fyddai’n trotian ar draws y buarth ac yn sefyll yn ymyl ffenestr llofft Liwsi Jên.\n‘Hi-ho! Hi-ho!’ galwodd, gan obeithio y byddai Liwsi Jên yn ei glywed.\nOes gan rywun unrhyw syniad beth tybed oedd Sgryffi eisiau ei ddweud wrth Liwsi Jên?\nAr y trydydd bore, roedd Liwsi Jên yn edrych allan trwy’r ffenest pan ddaeth Sgryffi heibio.\n‘O, Sgryffi, rydw i wedi fy ngorchuddio â smotiau coch sy’n cosi,’ eglurodd Liwsi Jên. ‘Ond rydw i’n teimlo’n well heddiw. Mae Mam yn dweud y bydda i’n cael dod allan am dro bach pnawn ’ma, os bydd yr haul yn gwenu.’\nRoedd Sgryffi’n hapus iawn pan glywodd hynny. Yn y pnawn, fe eisteddodd Liwsi Jên wrth y bwrdd picnic. Meddyliodd Sgryffi ei bod yn edrych yn ddoniol gyda smotiau coch dros ei hwyneb a’i breichiau a’i choesau. ‘Mae’r smotiau dros fy nghefn ac ar fy mol i hefyd, Sgryffi,’ meddai Liwsi Jên. ‘Mae Mam yn dweud na chaf i fynd yn ôl i’r ysgol nes bydd y smotiau wedi diflannu. Maen nhw’n heintus!'\nOes unrhyw un yn gwybod beth yw ystyr y gair ‘heintus’? Ydych chi’ n gallu meddwl am unrhyw afiechyd heintus arall?\nYn sydyn, fe ddechreuodd Liwsi Jên chwerthin. ‘Paid â phoeni, dwi ddim yn meddwl y galli di ddal brech yr ieir, Sgryffi!’ meddai.\nRoedd Sgryffi wrth ei fodd yn cael cwmni Liwsi Jên wrth iddi fod gartref bob dydd. Roedd y tywydd yn braf a heulog, ac roedd Mrs Bryn yn rhoi llawer o bethau i Liwsi Jên eu gwneud i’w chadw’n brysur tra roedd hi’n eistedd allan gyda Sgryffi.\nOes gan rywun syniad beth tybed oedd rhai o’r pethau yr oedd Liwsi Jên yn eu gwneud?\nPan fyddai Mrs Bryn wedi gwneud ei gwaith ty i gyd, a Tomos bach yn cysgu yn y pnawn, fe fyddai’n darllen stori i Liwsi Jên, neu fe fydden nhw’n chwarae gemau fel Ysgolion a Nadroedd, ac yn cael diod o sudd oer i’w yfed. Roedd Sgryffi’n awyddus i ofalu am Liwsi Jên hefyd, felly roedd yn mynd â hi am dro ar ei gefn o amgylch y buarth ac ar draws y cae.\nAr y pnawn Gwener, ar ôl i Mrs Bryn orffen darllen stori, fe ddywedodd wrth Liwsi Jên, ‘Mae’r smotiau wedi diflannu i gyd erbyn hyn Liwsi Jên. Fe fyddi di’n gallu mynd yn ôl i’r ysgol dydd Llun.'\n'Hwre!' gwaeddodd Liwsi Jên. 'Fe fydda i’n gallu chwarae gyda fy ffrindiau unwaith eto! Diolch Mam am ofalu amdanaf fi pan oeddwn i’n sâl ac am fy ngwneud i’n well eto. A diolch i ti, Sgryffi, am fod yn ffrind gorau i mi!'\nCofleidioddLiwsi Jên ei Mam a chofleidio Sgryffi wedyn. Roedd hi’n teimlo’n falch iawn bod ganddi rai fel nhw i ofalu amdani.\n3. Gadewch i ni wrando ar stori o’r Beibl am rai pobl wnaeth anghofio dweud diolch, er bod Iesu wedi bod yn garedig iawn wrthyn nhw.\nRoedd deg dyn yn dioddef o’r gwahanglwyf wedi dod i weld Iesu. Fe symudodd ffrindiau Iesu oddi wrthyn nhw’n sydyn iawn ac mor bell ag yr oedden nhw’n gallu oddi wrth y deg claf. Doedd ar y ffrindiau ddim eisiau dal yr afiechyd heintus hwnnw oedd ar y dynion.\nOnd, fe siaradodd Iesu’n garedig â’r deg dyn, ac fe ddywedodd wrthyn nhw, ’Ewch yn ôl i’r lle rydych chi’n aros ynddo, ac fe fyddwch chi’n well yn fuan.’\nWrth i’r dynion gerdded yn ôl i’r fan lle roedden nhw’n gorfod aros dros dro am eu bod yn dioddef o’r afiechyd heintus, fe wnaethon nhw weld bod eu croen dolurus wedi gwella! Roedden nhw’n methu â disgwyl i gael mynd yn ôl i’w cartrefi eu hunain at eu teuluoedd, oherwydd nawr doedden nhw ddim yn heintus.\nOnd, fe arhosodd un dyn, a throi rownd, er mwyn mynd yn ei ôl at Iesu. Roedd arno eisiau dweud ‘Diolch yn fawr’ wrth Iesu.\nRoedd Iesu’n falch iawn o’i weld, ond yn drist iawn hefyd nad oedd y naw dyn arall wedi dod yn ôl i ddweud ‘Diolch’ wrtho am eu gwella.\nYdych chi’n gallu meddwl am bobl yr hoffech chi ddiolch amdanyn nhw?\nYdych chi’n gallu meddwl am bethau eraill yr hoffech chi ddiolch amdanyn nhw?\nGadewch i ni gofio dweud diolch heddiw!\nDiolch am y bobl sy’n gofalu amdanom ni pan fyddwn ni’n sâl.\nDiolch am ddoctoriaid, nyrsys, mamau, tadau, athrawon, neiniau a theidiau[gofynnwch i’r plant gynnwys eu hawgrymiadau eu hunain yma . . . ]ac am yr holl bobl sy’n gofalu amdanom i gyd.


Hafan > Amdanom ni > Cabinet a Gweinidogion > Datganiadau'r Cabinet > G24i - Prosiect Mewnfuddsoddi Gwerth Uchel Newydd Ar Gyfer Cymru G24i - Prosiect Mewnfuddsoddi Gwerth Uchel Newydd Ar Gyfer Cymru\nYn gynharach heddiw, yr oeddwn yn falch iawn o gyhoeddi’r penderfyniad gan G24innovations Cyf. i fuddsoddi ym Mharc Gwynllwg yng Nghaerdydd, mewn prosiect gwerth miliynau o bunnoedd i weithgynhyrchu celloedd solar a sensiteiddir â lliw, un o’r technolegau diweddaraf, ysgafnaf, mwyaf effeithlon a lleiaf costus yn y byd. Bydd y prosiect hwn yn creu 300 o swyddi o ansawdd uchel gyda chyflogau da i gemegwyr, peirianwyr a thechnegwyr.\nBydd G24innovations, y delir y rhan fwyaf o’i gyfrannau gan Renewable Capital o Galiffornia yn yr Unol Daleithiau, yn gweithredu o’r cyfleuster 187,000 troedfedd sgwâr ym Mharc Gwynllwg a godwyd ar gyfer Acer Peripherals. Gellir defnyddio’r cynnyrch hwn mewn amrywiaeth fawr o sectorau, gan gynnwys llenwyr ffonau symudol, tecstilau call, cymwysiadau diogelwch brys a gwladol, chwaraewyr MP3, gliniaduron a chonsolau gemau a ddelir yn y llaw, y mae pob un ohonynt yn sector sydd yn tyfu’n gyflym sydd yn cynnig potensial aruthrol.\nBûm i, ynghyd â’r Prif Weinidog a swyddogion o’m hadran, yn ymwneud yn fanwl â datblygu’r prosiect hwn er mwyn Cymru ers ei gychwyniad. Cyfarfuom â’r penaethiaid yn yr haf a thra oeddem yn cynrychioli Cymru yng nghystadleuaeth Cwpan Ryder, cyfarfuom â’r penaethiaid eto i gwblhau’r cytundeb a’u denodd i fuddsoddi yng Nghymru. Buom yn cystadlu’n frwd â rhannau eraill o’r DU a Gweriniaeth Iwerddon am y buddsoddiad hwn ac mae ein llwyddiant, yn enwedig o ran sicrhau datblygiad uwch dechnoleg sydd yn cynnig swyddi o ansawdd uchel gyda chyflogau da, yn dyst i werth a pherthnasedd ein cynnig; cynnig sydd yn seiliedig ar amgylchedd masnachol addas i lwyddo, ein hyder yng Nghymru a’n dull gweithredu sydd yn canolbwyntio ar atebion. Mae’n brawf digonol hefyd mai ein dull o ganolbwyntio ar sectorau wrth ddatblygu ein sylfaen ddiwydiannol yw’r modd gorau i wireddu ein dyheadau, sydd yn fawr ond yn ddichonol.\nProsiect eithriadol yw hwn, sydd wedi’i noddi gan unigolion sydd yn dra phrofiadol a llwyddiannus yn y diwydiant ynni adnewyddadwy. Mae wedi dod â thîm rhagorol at ei gilydd sydd ag ymdeimlad pendant o gyfeiriad a phwrpas, a bydd ei brosiect yn hyrwyddo ein hagenda ar gynaliadwyedd sydd eisoes yn un sylweddol a soffistigedig. Mae’n bwysig nodi bod y prosiect yn cynnwys elfen ymchwil a datblygu helaeth, a thrwy gydweithio â Solarcoating Machinery o’r Almaen, caiff G24i gymorth i ddatblygu gallu cynhyrchu o hyd at 200 MW erbyn diwedd 2008. Gan ymhelaethu ar yr agenda ar gynaliadwyedd, mae’r cwmni’n arddel moeseg gadarn ynghylch cyfrifoldeb cymdeithasol corfforaethol, ac mae’n bwriadu diwallu ei anghenion ynni ei hun o ffynonellau gwyrdd, fel ynni’r haul, ynni’r gwynt, ynni geothermol a dulliau eraill.\nCawn edrych ymlaen yn awr at weld 300 o swyddi newydd i Gymru mewn cwmni a gofrestrwyd yn y DU y mae ei brif gyfranddalwr yn gwmni yn y farchnad hollbwysig yng Ngogledd America. Wedi cyfnod llwm yn y farchnad honno, yr ydym yn dechrau gweld cyfle gwirioneddol, a G24i yw’r arwydd cyntaf o’r cyfle hwnnw. Yn awr, bydd tîm Busnes Rhyngwladol Cymru, yn fy adran i, yn parhau â’r cynnydd hwnnw dan arweinyddiaeth a chyfarwyddyd pennaeth newydd a deinamig, Ian Williams.\nBu’n rhaid wrth ymdrech gan dîm i ennill y prosiect hwn, sydd â chefnogaeth ryngwladol gan gynnwys partneriaid o’r Unol Daleithiau, yr Almaen a’r Swistir, ac un ohonynt yw athrofa dechnoleg ffederal y Swistir sydd â mwy na 250 o labordai a grwpiau ymchwil ar ei champws.\nEnillasom y prosiect hwn am fod Cymru’n cynnig rhywbeth pendant a deinamig. Yr wyf yn falch o ddweud wrthych na fu’n rhaid i Lywodraeth y Cynulliad gynnig anogaethau ariannol i sicrhau’r llwyddiant hwn. Mae Cymru wedi ennill y buddsoddiad hwn yn deg ar sail ei rhinweddau cryf o ran masnach a chynaliadwyedd. Yr wyf yn sicr y byddwch yn croesawu’r newydd hwn heddiw ac y byddwch, fel minnau, yn canmol penderfyniad y cwmni i fuddsoddi yma yn hytrach nag yn un o’r lleoliadau a fu’n cystadlu â ni, nad oedd, er gwaethaf eu cystadlu brwd, yn gallu gwneud cynnig cystal ag un fy adran newydd i ac ymateb mor fuan ag y gallwn ni i ddiwallu anghenion buddsoddwyr.\nI gloi, mae heddiw’n ddiwrnod mawr i Gymru, ac yr wyf yn gwbl sicr y bydd penderfyniad G24i yn rhagflaenu llawer mwy o lwyddiannau â gwerth uchel yn y misoedd a’r blynyddoedd i ddod, yn enwedig o ran meithrin arbenigaeth ym maes peirianneg solar a thechnolegau ynni adnewyddadwy eraill.\nG24i - Prosiect Mewnfuddsoddi Gwerth Uchel Newydd Ar Gyfer Cymru (Fersiwn Saesneg)\nMaint Ffeil: (1,964.77 KB)\nMaint Ffeil: (1,965.45 KB)


Erthygl 14: Diogelu rhag gwahaniaethu\nMae Erthygl 14 yn mynnu bod rhaid i’r holl hawliau a rhyddidau a gyflwynir yn y Ddeddf gael eu diogelu a’u gweithredu heb wahaniaethu\nMae gwahaniaethu’n digwydd pan ydych yn cael eich trin yn llai ffafriol na pherson arall mewn sefyllfa debyg ac na all y driniaeth hon gael ei chyfiawnhau’n wrthrychol a rhesymol. Hefyd gall gwahaniaethu ddigwydd os ydych yn cael eich anfanteisio trwy gael eich trin yn yr un ffordd â pherson arall pan yw eich amgylchiadau’n wahanol (er enghraifft os ydych yn anabl neu’n feichiog).\nMae’n bwysig deall nad yw’r Ddeddf Hawliau Dynol yn eich diogelu rhag gwahaniaethu ym mhob maes o’ch bywyd – mae deddfau eraill sy’n cynnig diogelu mwy cyffredinol, megis Deddf Cydraddoldeb 2010.\nYr hyn mae’r Ddeddf yn ei wneud mewn gwirionedd yw eich diogelu rhag gwahaniaethu o ran mwynhau’r hawliau dynol hynny a gyflwynir yn y Confensiwn Ewropeaidd ar Hawliau Dynol. Mae Erthygl 14 wedi’i seilio ar yr egwyddor graidd ein bod ni i gyd, ta waeth pwy ydym mi, yn mwynhau’r un hawliau dynol ac y dylem gael mynediad cyfartal iddynt.\nNid yw’r diogelu yn erbyn gwahaniaethu yn y Ddeddf Hawliau Dynol yn ‘sefyll ar ei hunan’. Er mwyn dibynnu ar yr hawl hon, mae’n rhaid ichi ddangos bod gwahaniaethu wedi effeithio ar eich mwynhad o un neu ragor o’r hawliau eraill yn y Ddeddf. Fodd bynnag, nid oes angen ichi brofi bod yr hawl ddynol arall hon wedi’i thorri mewn gwirionedd.\nPa fath o wahaniaethu mae’r Ddeddf yn eich diogelu rhagddo?\nMae’r Ddeddf Hawliau Dynol yn ei wneud yn anghyfreithlon i wahaniaethu ar ystod eang o seiliau gan gynnwys ‘rhyw, hil, lliw, iaith, crefydd, barn wleidyddol neu farn arall, tarddiad cenedlaethol neu gymdeithasol, cysylltiad â lleiafrif cenedlaethol, eiddo, genedigaeth neu statws arall’.\nMae’r gyfraith achos mewn cysylltiad â’r hawl hon wedi dangos bod y term ‘statws’ yn cynnwys cyfeiriadedd rhywiol, anghyfreithlondeb, statws priodasol, aelodaeth undeb llafur, statws trawsrywiol a charchariad. Hefyd gellir ei defnyddio i herio gwahaniaethu ar sail oed neu anabledd.\nA yw’r hawl yn cwmpasu gwahaniaethu anuniongyrchol?\nMae’r llysoedd hefyd wedi dyfarnu bod y diogelwch hawliau dynol rhag gwahaniaethu’n cynnwys gwahaniaethu anuniongyrchol. Mae hyn yn digwydd pan yw rheol neu bolisi, sydd yn ôl y dyb yn gymwys i bawb yn gyfartal, mewn gwirionedd yn peri anfantais i un grŵp neu ragor. Er enghraifft, gallai gofyniad i bob cyflogai fod yn fwy na chwe throedfedd o ran taldra fod yn wahaniaethu anuniongyrchol. Bydd menywod a rhai pobl anabl dan anfantais ac er mwyn ei gyfiawnhau byddai angen i hwn fod yn ofyniad llym am y swydd.\nFe wnaeth cwpl hoyw ddefnyddio’r diogelwch gwrth-wahaniaethu yn y Ddeddf yn llwyddiannus i dderbyn yr un triniaeth â chwpl heterorywiol mewn cysylltiad â’r rheolau ar etifeddu tenantiaeth eiddo.\nErthygl 14: Gwahardd gwahaniaethu\nSicrheir y mwynhad o’r hawliau a rhyddidau a gyflwynir yn y Confensiwn Ewropeaidd ar Hawliau Dynol heb wahaniaethu ar unrhyw sail megis rhyw, hil, lliw, iaith, crefydd, barn wleidyddol neu farn arall, tarddiad cenedlaethol neu gymdeithasol, cysylltiad â lleiafrif cenedlaethol, eiddo, genedigaeth neu statws arall.\nAchos enghreifftiol - R (L ac eraill) v Cyngor Dinas Manceinion ac achos arall \nRoedd Cyngor Dinas Manceinion yn talu lwfansau is i ofalwyr maeth a oedd yn aelodau teulu, o gymharu â gofalwyr oedd yn gofalu am blant nad oedd yn perthyn iddynt. Fe wnaeth dau deulu â phlant maeth o’u teuluoedd eu hunain honni bod y cyfraddau mor annigonol eu bod yn gwrthdaro â lles y plant. Hefyd fe wnaethant ddadlau bod y cyfraddau’n wahaniaethol; roedd methiant y cyngor i seilio cyfrifiadau ar anghenion ariannol y teuluoedd yn dangos nad oeddynt wedi ystyried y risg bosibl i hawliau Erthygl 8 (hawl i barch am fywyd preifat a theuluol). Dyfarnodd y llys fod Erthygl 8 yn gorfodi’r awdurdod lleol i gymryd ‘yr holl gamau positif priodol’ i alluogi plant i fyw gyda’u teuluoedd, oni bai fod eu lles mewn perygl. Roedd talu lwfans maeth yn syrthio o fewn y dyletswyddau positif hyn ac ni ddylid ei wneud mewn modd gwahaniaethol. Roedd gwahaniaeth anghymesur wedi bod o ran triniaeth ar sail ‘statws teuluol’, yr hyn roedd y cyngor wedi methu ei gyfiawnhau. Roedd hyn yn golygu bod y polisi’n mynd yn groes i Erthygl 8 ac Erthygl 14.


NID I'R SGOLOR YN UNIG ~ Gerald Morgan yn ei amddiffyn ei hun\nRHAID i mi, hynaws Olygydd yn garedig iawn, awgrymu bod bai arnoch yn cynnig fy llygoden fach o lyfr Y Dyn a Wnaeth Argraff i eryr o adolygydd ym mherson P.H. Jones. Mae Mr Philip Henry Jones yn ddarlithydd yng Ngholeg Llyfrgellwyr Cymru, ac yn awdur traethawd anghyhoeddedig ar Thomas Gee.\nMae'n amlwg y byddai eryr yn anfodlon ar lygoden fel cinio, ac yn dymuno cael cwningen neu sgwarnog � a chredaf yn wir fod Mr Jones wedi cael poen mawr yn ei fol oherwydd eich camgymeriad damweiniol. Wedi'r cyfan, dyma ddyn sy'n medru treulio ei ddyddiau yn trin llyfrau'n broffesiynol.\nWrth gwrs, yr wyf yn ddiolchgar i Mr Jones am gywiro yr hyn a eilw yn "nifer o lithriadau amseryddol" yn fy llyfryn - er nad yw'n nodi ond dau yn unig, sef amser newid natur papur o racs llin i stwnsh coed, ac amser y newid o'r hen weisg pren i'r gweisg haearn.\nMewn gwirionedd, nid gwall amseryddol oedd yr ail, ond camgymeriad rhwng gwasg Stanhope a gwasg Albion.\nGallai John Jones fod wedi defnyddio gwasg Stanhope fel sail i'w wasg ei hun; nonsens ar ran Mr P.H. Jones yw dweud: "Ni fedrai chwaith adeiladu efelychiad o wasg Stanhope gan fod y fframwaith wedi ei wneud o ddarn sylweddol o haearn bwrw." Fel y dywedais yn y llyfryn (t.8), hyfforddwyd John Jones fel gof, a gallai'n hawdd fod wedi gwneud y gwaith angenrheidiol petasai wedi dewis cynllun Stanhope yn hytrach nag eiddo Ruthven.\nMae Mr Jones wedyn yn gweld bai ar y llyfryn am nad wyf wedi trafod gwasg Ruthven yn fanwl. Ofnaf fod hyn yn esiampl o wir broblem Mr Jones; nid yw'n fodlon gweld cyhoeddi llyfr `poblogaidd' yn y maes hwn.\nFel y mae'n eglur yn y llyfryn, ymdrechais i greu diddordeb lleol yn John Jones a'i gyfraniad i'r byd cyhoeddi yng Nghymru. Ond dymuniad Mr Jones yw imi drafod gwasg Ruthven yn dechnegol, i drafod holl agwedd busnes y wasg yn fanwl, a chyhoeddi llyfryddiaeth fanwl yn rhan o'm cyfrol.\nOFNAF mai snobyddiaeth ysgolheigaidd yw hyn oll. Onid oes hawl gan y darllenydd cyffredin i gael blas ar hanes, heb ei lwytho a thystiolaeth fanwl? Gofynna Mr Jones am lyfryddiaeth fanwl. Mae gennyf restr (anghyflawn o hyd, wrth gwrs) o gyhoeddiadau John Jones - 300 a mwy o lyfrau a llyfrynnau, a 500 o faledi. Byddai'r rhain, wrth eu rhestru, yn llenwi cyfrol drwchus - a gobeithio y caf ei chyhoeddi ryw ddydd.\nAc ofnaf na fyddaf fyth yn medru cyrraedd nod Mr Jones o gynnwys, nid collation yn unig, ond dadansoddiad o'r papur ac o'r teip. Mae hynny'n bosibl, wrth gwrs, pan drafodir gwaith gwasg megis Gregynog � ond chwerthinllyd yw awgrymu'r posibiliad o ddadansoddi'r papur a'r teipiau a ddefnyddiwyd gan wasg fach gyffredin yn y ganrif ddiwethaf.\nMae'n amlwg na ddealla Mr Jones y broblem o sgrifennu llyfr ar gyfer darllenwyr nad ydynt yn arbenigwyr.\nEr enghraifft, y mae'n fy nwrdio am fod yn amhendant am nifer y gweisg Ruthven yn argraffdy John Jones; dyfynna Ifano, a dderbyniodd lythyr oddi wrth J.J. Lloyd yn cyfeirio at dair gwasg. Ond yn anffodus, nid yw mor syml ag y myn Mr Jones yn ei anwybodaeth.\nNi chyfeiria John Jones yn ei lythyrau at dair gwasg � ond ceir awgrymiadau (nid pendant) fod dwy wasg ganddo. Pan sgrifennodd J.J. Lloyd ei lythyr, dywed fod y gweisg Ruthven wedi eu tynnu ar wah�n (dismantled), ond ei fod yn cofio'r tair yn gweithio.\nOnd i ba raddau y gellir dibynnu ar gywirdeb J.J. Lloyd? 'Roedd yn feddwyn ac yn ddiogyn o fri. Gadawodd seler `Yr Hen Brinting' yn llawn poteli-chwisgi gwag pan fu farw!\nA phan fu farw, y cyfan o weisg John Jones a oedd ar �l oedd un wasg gyfan (a roddwyd yn �l at ei gilydd yn Amgueddfa South Kensington) a darnau o wasg arall, heb fod yn gyflawn. Mae'n berffaith bosibl, felly, na fodolai'r drydedd wasg yn unlle ond yn nychymyg J.J. Lloyd.\nWrth gwrs, y mae llygad craff Mr P.H. Jones wedi sylwi ar y ddau lun sydd yn Y Dyn a Wnaeth Argraff, y ddau o weisg Ruthven, a'r ddwy yn edrych yn wahanol i'w gilydd. Da iawn - ond ysywaeth, nid yn gywir. Oherwydd y mae'r ddau yn lluniau o'r un wasg sydd yn South Kensington, wedi eu tynnu ar adegau gwahanol. Ni allaf esbonio'r gwahaniaethau, ond dyna'r ffaith - un wasg, nid dwy.\nGobeithio fod pawb arall, beth bynnag, yn sylweddoli pam yr oeddwn yn amhendant am nifer gweisg Ruthven ym meddiant J. Jones - nid oedd modd bod yn bendant.\nYMDRECHA Mr P.H. Jones I'm helpu trwy geisio bod yn bendant am y dyddiad pan roddwyd y gweisg Ruthven heibio, trwy ddefnyddio llythyr J.J. Lloyd eto. "Awgryma'r llythyr ... mai yn 1887 neu ychydig yn ddiweddarach y prynwyd y gweisg newydd". Ond nid yw prynu gweisg newydd yn golygu rhoi'r hen rai heibio ar unwaith.\nAnodd iawn iawn yw dyfalu pryd y prynwyd y gweisg newydd; nid oedd Owen Evans-Jones (mab John) a fu farw yn 1887 yn gymeriad egn�ol na blaengar, ond ni ellid canmol J.J. Lloyd chwaith.\n'Roedd dyn arall �i fys yn y potes � Evan Jones, mab hynaf John. Bu ef yn bostfeistr ac yn argraffydd ym Mhorthmadog, a chefais hyd i un neu ddau o lyfrau yn dwyn y geiriau "Porthmadog: Argraffwyd gan E. Jones (e.e. Gweithiau loan Mai, 1891) ond y tebyg yw na wn�i Evan ond m�n waith argraffu ym Mhorthmadog, a'i fod yn gyrru'r ychydig lyfrau a llyfrynnau i Lanrwst i'w hargraffu yno.\n'Roedd gan Evan ddylanwad yn Llanrwst, mae'n siŵr � ond faint yn fanwl, ni ellir bod yn siŵr.\nEto, wrth grybwyll yr offer-bwrw-teip a wnaeth John Jones, y mae Mr P.H. Jones yn gweld bai arnaf am beidio � derbyn gair Amgueddfa South Kensington mai rhwng 1809 ac 1815 y gwnaethpwyd hwy � a minnau'n awgrymu 1820-1830 yn hytrach na dyddiadau'r Amgueddfa.\nHyd y gwn i, yr unig wybodaeth a oedd gan yr Amgueddfa oedd yr hyn a roddwyd iddynt gan J.T. Evans yn 1935, pan gyflwynodd hen offer John Jones i'r Amgueddfa. Yn anffodus, ni ellir dibynnu bob amser ar wybodaeth J. T. Evans - ei brif ffynhonnell ef am wybodaeth, mae'n debyg, oedd J.J. Lloyd.\nAnodd iawn iawn fyddai profi bod y naill awgrym na'r llall yn gywir - ac nid fy llyfryn bach i oedd y lle i fanylu. Ymdrechaf i wneud hynny yn awr.\nNi allaf weld unrhyw dystiolaeth i John Jones ddechrau argraffu cyn 1811/12. Wrth gwrs, 'roedd cynnyrch Trefriw yn dal yn enw Is(h)mael Davies hyd 1817, ond hawdd yw gweld newid yn y cynnyrch yn 1811/12, a cheir englyn o waith John Jones yn Y Blwch Caniadau (1812). Teimlaf yn weddol hyderus, felly, wrth ddweud fod 1809 yn rhy gynnar.\nOND ni allaf fod yn hyderus am ddim byd wedyn! Pryd y dysgodd John Jones i fwrw teip, ni wyddys. Pryd y dechreuodd ddefnyddio teip o'i wneuthuriad ei hunan, ni wyddys. A fyddai yn creu ffownt gyfan, neu ond yn llenwi bylchau ac yn ychwanegu at ei stoc, ni wyddys.\nY mae safon ei lythrennau ei hun mor uchel (a barnu wrth y patrices a'r matrices) fel na ellir gwahaniaethu rhyngddynt a theip o ffynonellau eraill wrth graffu ar ei lyfrau � heblaw yn y gwaith cerddorol yn unig, lle nad yw'r safon mor uchel. Ac yn anffodus, y mae'r gwaith cerddorol a wnaeth bron i gyd yn ddi-ddyddiad! (Ni pherthyn Mawl yr Oesoedd i'r drafodaeth �gwaith ysgythredig ydyw).\nY llyfryn lle y defnyddiodd y rhan fwyaf o'i deip cerddorol oedd Y Carolydd o waith Pugh Iolen � di-ddyddiad o Lanrwst. Teimlaf mai cynnyrch cynnar Llanrwst ydyw � efallai 1825-1830. Efallai y dylwn fod wedi awgrymu 1815-1830. Ond credaf fod f�amcanion innau yn ddiogelach nag eiddo'r Amgueddfa.\nYN WIR, yn wir, fe hoffwn dderbyn cais Mr Jones, i mi baratoi cyfrol a fyddai�n deilwng o lafur John Jones a�i deulu. Neu, a bod yn fanwl gywir, fe'i paratoais ers tro byd � ond pwy fyddai am ei gyhoeddi?\nEfallai y byddai modd cael cyhoeddwr academaidd i lyfr a fyddai�n trafod yr holl deulu - gan gynnwys Dafydd Jones, Trefriw. Ond y mae'r syniad o ddechrau gwaith o ddifrif ar hwnnw yn fy nychryn.\nGofynna Mr Jones i mi drafod ochr busnes gwaith John Jones yn "llawer manylach" - gan awgrymu bod bai arnaf am beidio. Gwaetha'r modd, nid erys ymhlith llawysgrifau John Jones ond dwy gyfrol gownt fl�r ac anghyflawn. Y mae un yn cynnwys manylion ychydig o lyfrau a 'jobs' argraffu, a'r llall yn cynnwys rhestri hirion o lyfrau a roddwyd i'r llyfrwerthwyr crwydrol - ond yr unig farn gall y gellir ei ffurfio am ochr fusnes y gwaith yw ei fod yn hynod fl�r!\nYn y cyfamser, disgwyliaf yn eiddgar am gyfrol safonol Mr P.H. Jones ar Thomas Gee, a oedd yn gyhoeddwr ac yn argraffydd anhraethol bwysicach (ond nid mwy diddorol) na John Jones. Gan ei fod yn disgwyl cymaint gan lyfryn bach poblogaidd fel f�eiddo i (ac yn amlwg yn credu na ddylid byth cyhoeddi llyfryn am Thomas Gee i ddiddanu trigolion Dinbych) y mae gennym yr hawl i ddisgwyl rhywbeth anghyffredin iawn o'i law yntau.


Un ym mhob wyth o oedolion yn y DU wedi meddwl am hunanladdiad yn sgil pryderon am ddelwedd o’r corff - Metal Health Wales\nUn ym mhob wyth o oedolion yn y DU wedi meddwl am hunanladdiad yn sgil pryderon am ddelwedd o’r corff\nMae un ym mhob wyth oedolyn yn y DU (13 y cant) wedi meddwl am hunanladdiad yn sgil pryderon am y ddelwedd sydd ganddynt o’u cyrff, yn ôl astudiaeth newydd gan y Sefydliad Iechyd Meddwl.\nComisiynwyd yr arolwg ar-lein o 4,505 o oedolion yn y DU a oedd yn 18 mlwydd oed a’n hŷn er mwyn dathlu lansiad Wythnos Ymwybyddiaeth Iechyd meddwl, a’r thema eleni yw delwedd y corff.\nMae’r arolwg, sydd wedi ei gyhoeddi fel rhan o adroddiad – Body Image: How we think and feel about our bodies – wedi canfod fod mwy na thraen o oedolion yn y DU wedi teimlo’n orbryderus (34 y cant), neu wedi teimlo’n isel (35 y cant) yn sgil pryderon y ddelwedd sydd ganddynt o’u cyrff.\nRoedd bron i un ym mhob pump o oedolion y DU (19 y cant) yn teimlo’n “afiach” yn sgil delwedd eu corff a dywedodd un ym mhob pump (20 y cant) eu bod wedi teimlo “cywilydd” yn y ddelwedd sydd ganddynt o’u cyrff yn y flwyddyn ddiwethaf.\nRoedd yr arolwg wedi canfod fod materion ynglŷn â delweddau o’r corff wedi effeithio ar fenywod yn fwy na dynion, gydag un ym mhob 10 menyw (10 y cant) yn dweud eu bod wedi hunan-niweidio neu wedi “niweidio eu hunain yn fwriadol” yn sgil delwedd o’u corff, o gymharu gyda 4 y cant o ddynion.\nOnd roedd yr arolwg wedi canfod fod materion sydd yn ymwneud gyda delweddau o’r corff hefyd yn medru effeithio ar nifer sylweddol o ddynion, gyda chwarter o ddynion (25 y cant) yn dweud eu bod wedi teimlo’n isel yn sgil pryderon ynglŷn â’r ddelwedd sydd ganddynt o’u cyrff.\nRoedd hefyd yn eglur fod materion delweddau’r corff wedi effeithio ar bobl drwy gydol eu bywydau. Roedd un ym mhob pump o bobl (20 y cant) a oedd yn 55 mlwydd oed a’n hŷn yn dweud eu bod wedi teimlo’n orbryderus yn sgil y ddelwedd sydd ganddynt o’u cyrff.\nMae’r elusen yn mynnu newid o ran cyfryngau cymdeithasol a hysbysebu sydd yn ymwneud gyda delweddau’r corff. Mae’r elusen hefyd yn cynnig cyngor ynglŷn â sut y mae pobl yn medru cymryd camau er mwyn diogelu eu hunain.\nDywedodd Prif Weithredwr y Sefydliad Iechyd Meddwl Mark Rowland: “Mae ein harolwg yn dangos fod miliynau o oedolion yn y DU yn cael trafferthion gyda phryder ynglŷn â’r ddelwedd sydd ganddynt o’u cyrff. I rai pobl, mae hyn o bosib yn ddifrifol iawn, gyda nifer sylweddol yn dweud eu bod wedi hunan-niweidio neu wedi meddwl am hunanladdiad.\n“Mae menywod, yn enwedig menywod ifanc, yn dangos y cyfraddau uchaf o drallod. Mae nifer sylweddol wedi profi teimladau o ffieidd-dra a chywilydd neu wedi newid eu hymddygiad er mwyn osgoi sefyllfaoedd sydd yn gwneud iddynt feddwl yn negatif am eu cyrff.\n“Ond mae pryderon ynglŷn â delweddau o’r corff yn medru effeithio ar unrhyw un ar unrhyw adeg mewn bywyd. Mae ein hymchwil yn dangos fod cyfran bryderus o bobl wedi teimlo’n orbryderus neu’n isel am eu cyrff.\n“Roedd nifer o bobl wedi sôn am y cyfryngau cymdeithasol fel ffactor bwysig a oedd yn achosi iddynt boeni am y ddelwedd sydd ganddynt o’u cyrff – ac roedd y mwyafrif yn credu fod angen i’r Llywodraeth i gymryd mwy o gemau.”\nRoedd ond un ym mhob pump (22 y cant) o holl oedolion y DU a bron i hanner (46 y cant) o bobl rhwng 18 a 24 yn dweud fod delweddau ar y cyfryngau cymdeithasol wedi achosi iddynt boeni am y ddelwedd sydd ganddynt o’u cyrff.\nRoedd bron i chwech ym mhob deg o oedolion y DU (59 y cant) yn teimlo fod Llywodraeth y DU angen gwneud mwy er mwyn amddiffyn y cyhoedd rhag defnyddio delweddau afiach o’r corff o ran hysbysebu a’r cyfryngau cymdeithasol.\nMewn ymateb, mae’r Sefydliad wedi galw ar Lywodraeth y DU a diwydiannau perthnasol i gymryd camau, gan gynnwys rheoleiddio’r cyfryngau cymdeithasol a mwy o bwerau ar gyfer yr Asiantaeth Safonau Hysbysebu.\nDywedodd Mr Rowland: “Mae ein harolwg yn tanlinellu sut y mae pwysau masnachol, cyfryngau cymdeithasol a hysbysebu ar ddelweddau p’r corff yn medru cyfrannu at broblemau iechyd meddwl ymhlith miliynau o bobl\n“Mae’r niwed cymdeithasol wedi ei ganiatáu i ddatblygu yn ddi-reolaeth. Tra bod rhai pethau positif wedi digwydd, mae’r cyfryngau cymdeithasol yn aml wedi bod yn amharod i gymryd y camau priodol er mwyn amddiffyn eu defnyddwyr rhag cynnwys niweidiol.\n“Dyna pam ein bod yn galw ar Lywodraeth y DU i fynd i’r afael gydag unrhyw beth sydd yn hyrwyddo delweddau afiach neu ddelfrydol o’r corff fel rhan sylweddol o’i bolisi yn y maes hwn.\n“Dylai codau ymarfer newydd gynnwys eithriad sydd yn golygu bod rhaid i gwmnïau cyfryngau cymdeithasol orfod cymryd camau er mwyn sicrhau bod y cynnwys y maent yn hyrwyddo yn ymatal rhag gwaethygu pryderon ynglŷn â delweddau’r corff.\n“Byddai modd gweithredu hyn drwy reoleiddiwr annibynnol newydd, sydd eisoes yn rhan o gynigion y Llywodraeth yn y papur Gwyn, Niwed Ar-lein.”\nCynhaliwyd yr arolwg gan YouGov. Roedd 4505 o oedolion wedi eu cyfweld. Cynhaliwyd y gwaith maes rhwng y 25ain – 26ain Mawrth 2019. Cynhaliwyd yr arolwg ar-lein. Mae’r ffigyrau wedi eu pwysoli ac yn gynrychioliadol o holl oedolion y DU (yn 18 mlwydd oed a’n hŷn).


Awdurdod Cystadleuaeth i Swyddogion Recriwtio gyda Phwyntiau KPSS | RayHaber | raillynews\nHafanCYFFREDINOLSwyddiAwdurdod Cystadleuaeth i Swyddogion Recriwtio gyda Phwyntiau KPSS\n12/03/2020 Swyddi, CYFFREDINOL\nbydd sefydliad cystadlu yn gwneud clercod â sgôr kpss\nO fewn ffrâm darpariaethau Rheoliad Personél Proffesiynol yr Awdurdod Cystadleuaeth i'w gyflogi yn yr Awdurdod Cystadleuaeth;\n1) Ar gyfer (10 o bobl) staff Arbenigol Cynorthwyol Cystadleuaeth (Cyffredinol); O Gyfadrannau Economeg, Gwyddor Gwleidyddol, Gweinyddu Busnes, Economeg a Gwyddorau Gweinyddol neu Beirianneg Rheolaeth neu adrannau Peirianneg Ddiwydiannol sefydliadau addysg uwch sy'n darparu o leiaf bedair blynedd o addysg,\n2) Ar gyfer staff Arbenigol Cynorthwyol Cystadleuaeth (5 person); O Gyfadrannau'r Gyfraith,\n3) Ar gyfer staff Arbenigol Cynorthwyol Cystadleuaeth (TG) (5-person); Peirianneg Gyfrifiadurol, Ystadegau a Chyfrifiaduron, Mathemateg a Chyfrifiadur, Peirianneg Ddiwydiannol, Peirianneg Drydanol-Electronig, Peirianneg Electronig a Chyfathrebu, adrannau Peirianneg Electronig,\nBydd Cynorthwywyr Arbenigol Cystadleuaeth yn cael eu cymryd o ganlyniad i'r arholiad mynediad, y gall graddedigion o sefydliadau addysgol domestig neu dramor ei dderbyn gan y Cyngor Addysg Uwch.\nSgôr YN 2017\nMae TÜVASAŞ KPSS yn recriwtio swyddogion sydd â phwyntiau 70 lleiaf\nKPSS 2017 / 2 Dewisiadau Swyddogaethau Derbynfa TCDD 573 a Gofynion Cais\nSwyddog TCDD 704 yn Prynu! Aseiniad Canolfan KPSS 2017 / 2\nKPSS 2017-1 Cyhoeddi Swyddog Penodi ar gyfer y rhai sydd wedi ymgartrefu yn TÜLOMSAŞ\nCyhoeddiad Penodi Swyddog Trafnidiaeth TCDD! KPSS 2019 / 1\nA yw TÜVASAŞ yn garej neu'n sefydliad sy'n cystadlu â'r byd?\nMae cystadleuaeth wych rhwng BUDO ac IDO yn parhau\nA fydd TCDD yn prynu yn KPSS 2017-1 ar gyfer y cadres y mae wedi'u creu?\nMae İmamoğlu yn Archwilio Mesurau Hylendid IETT Ar y Safle


Maethu. Plant sy’n Derbyn Gofal. A Gorchmynion Gwarcheidiaeth Arbennig : Cyngor Bro Morgannwg\nHafan › Findings › Maethu. Plant sy'n Derbyn Gofal. A Gorchmynion Gwarcheidiaeth Arbennig : Cyngor Bro Morgannwg\nMaethu. Plant sy'n Derbyn Gofal. A Gorchmynion Gwarcheidiaeth Arbennig : Cyngor Bro Morgannwg\nMaethu. Plant sy'n Derbyn Gofal. A Gorchmynion Gwarcheidiaeth Arbennig\nCwynodd Mr W fod y Cyngor wedi methu ag ystyried, cymryd camau a symud ymlaen yn brydlon â Gorchymyn Gwarcheidiaeth Arbennig (SGO) ar ei gyfer ef a’i wraig ar ôl i’w hwyres, R, symud i fod yn eu gofal ym mis Rhagfyr 2015. Cwynodd hefyd nad oedd y Cyngor wedi ystyried yn briodol a ddylid cynnig cymorth ariannol i Mr a Mrs W ar unrhyw adeg cyn dyfarnu’r SGO y mis Chwefror 2020.\nCasglodd yr Ombwdsmon fod methiannau cyfathrebu wedi bod gyda Mr a Mrs W ynghylch goblygiadau SGO a’r broses. Roedd oedi hefyd wedi bod, ar ôl i’r Cyngor gael gwybod bod Mr W yn bwriadu gwneud cais am SGO, cyn dechrau’r broses a’r adroddiad perthnasol. Fodd bynnag, ar y cyfan, roedd yr adroddiad wedi’i gwblhau’n brydlon unwaith y dechreuwyd arno. Er bod y broses yna wedi cael ei gohirio hanner ffordd trwodd, roedd hyn am resymau y tu allan i reolaeth y Cyngor ac roedd y broses wedi symud ymlaen yn briodol ar ôl ail-ddechrau. Penderfynodd yr Ombwdsmon dderbyn yr elfen hon o’r gŵyn yn rhannol.\nCasglodd yr Ombwdsmon fod ystyriaeth foddhaol wedi’i rhoi i amgylchiadau ariannol Mr a Mrs W i ddechrau ond nad oedd y Cyngor wedi ystyried yn briodol a ddylid cynnig cymorth ariannol i Mr a Mrs W unwaith i broses yr SGO ail-ddechrau. Roedd wedi methu ag ystyried tystiolaeth bod sefyllfa Mr a Mrs W wedi newid a bod hyn yn achosi trafferthion ariannol. Yn olaf, er i asesiad gael ei wneud yn cadarnhau bod angen cymorth ariannol, nid oedd wedi ystyried yn llawn yr opsiynau priodol ar gyfer pryd y gallai ac y dylai’r taliadau ddechrau. Roedd yr Ombwdsmon wedi derbyn yr elfen hon o’r gŵyn.\nCytunodd y Cyngor i gymryd camau i wella ei gyfathrebu a’r wybodaeth sydd ar gael i deuluoedd am orchmynion SGO. Cytunodd hefyd i ymddiheuro wrth Mr a Mrs W, ail-ystyried pryd y dylai’r taliadau cymorth ariannol fod wedi dechrau ac i gymryd camau priodol i gywiro unrhyw anghysondeb rhwng beth ddylai fod wedi cael ei dalu, a beth a dderbyniodd Mr a Mrs W.


Sut i drosi AVI i MPEG yn Mac/Windows (Windows 8 cynnwys)\nSut i drosi AVI i MPEG yn Mac/Windows (Windows 10 yn cynnwys)\nFformat ffeil fideo AVI yn tueddu i dod o ansawdd gwell, fodd bynnag, caiff ei hefyd storio mewn maint ffeil mwy hynny na allai gael eu cefnogi gan y rhan fwyaf o'r dyfeisiau cludadwy. Os oes gennych rai ffeiliau fideo AVI y byddwch chi yn hoffi ei chwarae ar eich dyfeisiau cludadwy, bydd angen i chi eu trosi i fformat ffeil MPEG ymlaen llaw.\nYn yr achos hwnnw, efallai y bydd angen AVI i MPEG trawsnewidydd i wneud y gwaith gwirioneddol. Bydd yr erthygl hon yn dangos i chi sut i drosi ffeiliau AVI MPEG yn Windows (Windows 10 cynnwys) ac Mac OS X (Mynydd Llew cynnwys), gyflym ac yn hawdd.\nRhan 1: AVI gorau i trawsnewidydd Fideo MPEG\nRhan 2: AVI rhad ac am ddim i trawsnewidydd MPEG\nRhan 3: AVI ar-lein i trawsnewidydd MPEG\nRhan 4: Knowlege estynedig ar gyfer AVI a MPEG\nRhan 1: AVI gorau i MPEG fideo trawsnewidydd ar gyfer Windows / Mac (Windows 8 & Mavericks cynnwys)\nCymorth mewnbwn fformatau amrywiol ar gyfer trosi.\nByw rhagolwg ar gyfer golygu a newidiadau.\nCreu casgliadau DVD personol.\nChwilio a mewnosod is-deitlau i eich fideos.\nCefnogi AO: Windows 10/8/7/XP/Vista, Mac OS X 10.11 (El Capitan), 10.10, 10.9, 10.8, 10.7, 10.6\nSut i drosi AVI MPEG\nTiwtorial isod yn golygu ar gyfer defnyddwyr Windows ar sut y gallwn droi'r AVI i MPEG. Os ydych yn ddefnyddiwr Mac, darllen o diwtorial ar sut i drosi AVI i MPEG yn Mac.\n1. fewngludo ffeiliau fideo ar y rhyngwyneb\nLansio y Video Converter Ultimate. Cliciwch Ychwanegu ffeiliau i fewngludo ffeiliau fideo AVI y mae angen i chi drosi'r neu syml llusgo a gollwng yn uniongyrchol yn y rhaglen. Ar ben hynny, cefnogir trosi swp hefyd. Felly, gallwch ychwanegu sawl ffeiliau ar un adeg.\n2. Dewiswch MPEG fel eich fformat allbwn\nDewis MPEG o y Fformat allbwngwymplen. Os yw'n well gennych i wylio fideos ar eich dyfeisiau cludadwy, byddwch yn bodd o wybod bod y meddalwedd hefyd yn cefnogi trosi i fformat allbwn a argymhellir yn uniongyrchol i'w chwarae ar eich dewis o ddyfais. Mae dim ond angen i chi glicio ar y categori dyfais i'w ddewis.\n3. dechrau AVI i MPEG trosi\nUnwaith y gosodir popeth, fynd ymlaen i droi. Yna bydd AVI i MPEG trawsnewidydd yn cwblhau y trawsnewidiadau awtomatig. Chewch chi hefyd i atal neu oedi trosi yn ystod y broses. Cofiwch wylio y tiwtorialau fideo isod ar gyfer gwell dealltwriaeth o sut y mae'n gweithio.\nTiwtorialau fideo: Sut i ddefnyddio AVI i trawsnewidydd Fideo MPEG i Windows\n# 1. Trawsnewidydd fideo am ddim: AVI am ddim Wondershare i trawsnewidydd MPEG\nMae hyn yn gwbl AVI rhad ac am ddim i trawsnewidydd MPEG i chi. Ar wahân i ffeil y trosi, gall chi hefyd ei ddefnyddio i olygu a lawrlwytho fideos o rhannu safleoedd fideos poblogaidd.\nPro: Am ddim\n1. cefnogi trosi ffeiliau fideo cyffredin yn unig.\n2. safon cyflymder trosi.\n3. heb crëwr DVD neu nodwedd llosgi.\nRhan 4: Gwybodaeth estynedig ar gyfer AVI a fformat MPEG\nFfeil fideo Ffeil fideo\nAVI yw cynhwysydd amlgyfrwng sy'n cynnwys data sain a fideo. Mae'n caniatáu synchronous sain gyda fideo chwarae. Mae ffeiliau AVI cymorth ffrydio lluosog sain a fideo MPEG (acronym ar gyfer grŵp arbenigwyr cynnig darlun) yn fformat cynhwysydd a ddefnyddir i storio fideo a sain a ddaw i mewn safonau gwahanol megis MPEG-1, MPEG-2, MPEG-3, MPEG-4 a llawer mwy.\nPlayer Cyfryngau Windows\nMicrosoft Grŵp arbenigwyr lluniau symudol\nBwrdd gwaith erbyn trawsnewidydd AVI ar-lein\nSut i drosi AVI i FLV yn Mac/ennill (Windows 10 yn cynnwys)\nSut i drosi AVI MP4 gyda sero ansawdd golled yn ennill/Mac (yn cynnwys Yosemite)\nSut i fewnforio MKV i terfynol toriad Pro ar Mac (yn cynnwys Yosemite)\nSut mae ffeiliau VOB rhaniad/tocio/toriad\nSut mae rhaniad/torri/Trim MKV ffeiliau Windows/Mac\nchwaraewyr m2ts 6 ar gyfer windows a Mac\nChwaraewyr MTS, mae angen i chi wybod\n10 uchaf am ddim fideo trawsnewidyddion ar gyfer Windows (Windows 10 yn cynnwys)\nSut i drosi MSWMM ffeiliau WMV/AVI/MKV/MP4/MOV, adlewyrchu\nSut i drosi DV i AVI\nSut i drosi MP4 i iPhone (iPhone 5/5 cynnwys)\n> Adnoddau > drosi > sut i drosi AVI i MPEG yn Mac/Windows (Windows 10 yn cynnwys)


Moelydd yr Wyddfa 11 Medi\nMoel Eilio, Foel Gron, Goch, Cynghorion\nDau ddeg un o aelodau yn cyfarfod yng nghaffi Pete's Eat yn Llanberis am 9.15 a chael paned cyn cychwyn - dim brecwast yno er fod y platiau enfawr yn demtasiwn !\nTaith hwylus tua Moel Eilio a golygfeydd clir i'r dyffryn a Llanberis . Niwl ar y copa a phawb yn corlannu o fewn y cylch o gerrig.I lawr am Foel Gron a Moel Goch ag allan o'r niwl gan gael cipolwg ar Lyn Y Gadair, Y Garn a Chrib Nantlle. Mynydd Mawr mewn niwl ar draws y dyffryn.\nCyrraedd Bwlch Maesgwm a'r llwybr yn arwain yn hawdd i lawr i Lanberis tase rhywun isio mynd! Ond ymlaen aeth pawb am Foel Cynghorion - Sioned, Arwel,Jeremy, Richard a Sue, Geraint Hughes a Meinir Jones (aelodau newydd), Gwen, Ann Till, Gwilym, Huw Myrddin, Iolyn ac Eirlys, Anet,Elen, Dylan Iorwerth ac Elaine, Meic, Morfudd a John Arthur.\nTamed i fwyta yn y bwlch cyn dringo i gopa Moel Cynghorion a dyfalu beth oedd tarddiad enw'r mynydd - dywedir i'r beirdd gyfarfod yno i ystyried bygythiad Edward 1.\nI lawr i Fwlch Cwm Brwynog ac ambell redwr yn gwibio heibio. Pwyll bia hi wrth ganlyn y llwybr yn ochri pen y cwm - yr Wyddfa rhywle uwchben mewn niwl. Cyrraedd Caffi Hanner Ffordd a chanlyn llwybr brysur yr Wyddfa tua Llanberis.\nMorfudd wedi trefnu lluniaeth yng nghaffi Steve Pen Ceunant - wel am groeso! Digon o goffi a the i suddo llong! Digonedd o fara brith! Diweddglo perffaith i ddiwrnod o gerdded.\nOnd nid dyna oedd diwedd y dydd i bawb - aeth rhai aelodau ymlaen i Blas Y Brenin i wrando ar ddarlith gan y Gymraes gyntaf i ddringo i gopa Everest.\nO.N. Yn lwcus iawn fuon ni efo'r tywydd hefyd.\nAdroddiad gan Mike Griffiths\nLluniau gan Morfudd ar Fflickr


Mae ymosodiadau rhywiol a threisio yn digwydd ar y campws. Mae’n bwysig bod pawb yn gwybod beth mae cydsynio i weithgarwch rhywiol yn ei olygu, gan barchu ffiniau personol, a hawl pob unigolyn i ddweud ‘na’. Yn Y Drindod Dewi Sant, credwn fod cynnwys cydsynio mewn sgyrsiau pob dydd yn ffordd dda o frwydro yn erbyn yr ystadegau trallodus hyn. Ni fydd pawb wedi cael cyfle i gael sgyrsiau am ryw a chydsynio, a hoffem eich bod yn ein helpu ni i normaleiddio’r sgyrsiau hyn.\nBeth yw cydsynio?\nCaniatâd rhywiol yw’r caniatâd a roddir gan unigolion. Mae’n weithredol, yn bositif, ac yn gadarnhaol, ac mae angen i’r naill barti a’r llall ei roi.\nGellir tynnu’r cydsyniad yn ôl ar unrhyw adeg, ac mae’n hollbwysig ein bod yn parchu hawliau pobl i newid eu meddwl. Nid yw’n amhendant, ychwaith. Nid yw cael cyfathrach gydsyniol unwaith yn golygu o reidrwydd y cewch chi ganiatâd y tro nesaf.\nTreisio neu ymosodiad rhywiol yw gweithgarwch rhywiol heb gydsyniad ac mae hynny yn erbyn y gyfraith. Gwnewch yn siŵr bod eich partner yn cytuno o’i wirfodd i gael cyfathrach neu gyflawni gweithgarwch rhywiol â chi. Mae’n bwysig iawn.\nAddysg ar Gydsyniad\nMae’r Brifysgol ac Undeb y Myfyrwyr am bwysleisio bod angen cydsyniad mewn unrhyw berthynas rywiol. Y Drindod yw’r brifysgol gyntaf yng Nghymru i weithio gyda Brook i addysgu’r holl fyfyrwyr ar gydsyniad. Mae rhai gweminarau eisoes wedi eu cynnal. O fis Medi, bydd mwy o addysg ynghylch cydsyniad yn rhan o bob sesiwn sefydlu i fyfyrwyr.\nOs yw myfyrwyr yn profi unrhyw fath o ymosodiad neu aflonyddu mae’r Brifysgol yn cynnig sawl math o gefnogaeth. Rydym yn annog myfyrwyr i ddod atom os oes unrhyw themâu sy’n ymwneud â chydsyniad yn cael effaith arnyn nhw. Ceir rhagor o wybodaeth yn yr edefyn.\nDarllenwch fwy am ein partneriaeth arloesol gyda Brook yma.\nDylai unrhyw fyfyrwyr a hoffai gael cymorth gysylltu â’n tîm.\nSut ydw i’n gwybod bod gen i gydsyniad?\nCofiwch fod angen gallu er mwyn cydsynio ac, o dan y gyfraith, ni ellir gwneud hynny os yw’r person yn feddw mewn unrhyw fodd. Ni ellir rhoi cydsyniad os yw deinameg pŵer yn ffactor. Er enghraifft, os dywedodd eich cyflogwr y gallech chi gadw eich swydd pe baech yn cael cyfathrach rywiol ag ef neu hi, nid ydych yn rhydd i beidio â gwneud y penderfyniad hwnnw. Aflonyddu rhywiol ydyw, ac mae eich cyflogwr yn torri’r gyfraith.\nMae cydsyniad yn syml, fel cynnig cwpanaid o de i rywun.\nBeth os bydd rhywbeth yn digwydd i mi?\nOs ydych wedi dioddef oherwydd treisio neu ymosodiad rhywiol, cewch chi geisio cymorth trwy;\nFanteisio ar gymorth gan y Gwasanaeth Cwnsela ar eich campws\nManteisio ar gymorth gan New Pathways, sy’n gallu cynnig gwahanol wasanaethau ar gyfer gwahanol achosion o argyfyngau treisio a cham-drin rhywiol, gan gynnwys ymchwiliadau meddygol fforensig, gwasanaethau cwnsela, paratoi cyfweliadau heddlu a gwybodaeth a chymorth pellach\nFfonio’r heddlu i roi gwybod am yr ymosodiad. Deialu 999 os yw’n argyfwng, neu 101 os nad yw’n argyfwng ond eich bod am roi gwybod am argyfwng, neu 101 os nad yw’n argyfwng\nRHIFAU CYSWLLT MEWN ARGYFWNG YDDS\nCofiwch fod y gyfraith yn glir; mae cael cyfathrach rywiol neu gyflawni unrhyw weithgarwch rhywiol heb gydsyniad yn anghyfreithlon, a dim ond y sawl sy’n cyflawni’r drosedd a all fod ar fai. Helpwch ni i ddechrau sgyrsiau a chreu amgylchedd cymdeithasol ac addysgol lle mae pawb yn teimlo’n ddiogel ac yn hapus. Rydym am greu cymuned o fyfyrwyr a staff sy’n parchu ei gilydd, ac mae rôl i bawb yn hynny o beth.\nlles Awgrymiadau Gorau Advice cyfleoedd cysylltu jobs Work Opportunities graduates Lles volunteering networking cyngor Featured Sgiliau a Cyflogadwyedd cyngor Cyngor resources mindset Gwneud Newid opportunities Make Change Skills Development Datblygiad Sgiliau wellbeing skills Eich Prifysgol Study Smart datblygiad Lifestyle Your Uni Skills & Employability advice Instagram career Sylw Top Tips connect Wellbeing Inspiration Ffordd o Fyw Instagram work experience Uncategorized meddylfryd development\n‹ Consent\t› Annual Report: Equality and Diversity Annual Report\nlles Study Smart Skills & Employability Inspiration Top Tips Lifestyle Eich Prifysgol Gwneud Newid Advice Uncategorized Sgiliau a Cyflogadwyedd jobs skills cysylltu connect advice Featured development Awgrymiadau Gorau Datblygiad Sgiliau Work Opportunities volunteering career meddylfryd networking Your Uni Wellbeing wellbeing work experience Instagram Sylw Skills Development opportunities Cyngor datblygiad cyngor Instagram mindset resources Make Change graduates cyfleoedd Ffordd o Fyw Lles cyngor


Tîm Byw'n Iach y Fro\nHafanMwynhauTîm Byw'n Iach y FroHyfforddiant ChwaraeonChwaraeon Anabledd yn y FroY Cynllun Atgyfeirio ar gyfer Ymarfer CorffMeysydd Pêl-droedTîm Chwarae'r Fro\nHafan > Mwynhau > Tîm Byw'n Iach y Fro\nTîm Byw’n Iach y Fro\nRydym yn datblygu ac yn darparu darpariaeth chwaraeon, chwarae a gweithgarwch corfforol ar draws Bro Morgannwg.\nAdnoddau Lles Teuluol\nRydym wedi creu nifer o deithiau cerdded i’ch cadw chi a’ch teulu’n iach ac yn actif a chael hwyl. Beth am roi cynnig arnynt!\nTeithiau Cerdded Llesol\nEin nod yw cynyddu nifer y bobl sy’n cymryd rhan mewn chwaraeon a gweithgarwch corfforol i wella eu hiechyd a’u lles ym Mro Morgannwg.\nEin nod yw sicrhau bod chwarae'n cael ei gydnabod a'i werthfawrogi yn y Fro am yr effaith gadarnhaol mae’n ei chael ar fywydau plant a phobl ifanc.\nAtgyfeirio Ymarfer Corff\nMae'r Cynllun Cenedlaethol i Atgyfeirio Cleifion i Wneud Ymarfer Corff yn helpu i wneud gweithgarwch corfforol yn ffordd newydd o fyw i bobl sy'n dioddef o broblemau iechyd ym Mro Morgannwg.


Dirprwy Weinidog yn cyhoeddi cymorth grant i helpu plant a theuluoedd\nHafan > Newyddion > Plant a phobl ifanc > 2011 > Dirprwy Weinidog yn cyhoeddi cymorth grant i helpu plant a theuluoedd Newyddion\nBydd mudiadau gwirfoddol sy'n darparu gwasanaethau ar gyfer plant a theuluoedd ledled Cymru yn gallu gwneud cais am arian o dan gynllun grant diwygiedig, yn dilyn cyhoeddiad gan Gwenda Thomas, y Dirprwy Weinidog Plant a Gwasanaethau Cymdeithasol.\nDydd Iau 01 Medi 2011\nBydd y cynllun Grant Mudiadau Plant a Theuluoedd cyfun yn darparu hyd at £4 miliwn o arian i fudiadau yn y sector gwirfoddol sy’n gweithio ar draws Cymru. Mae'r arian yn cael ei ddarparu o dan gylch grant dwy flynedd newydd o 2012 i 2014, sydd ar agor i geisiadau.\n“Mae angen i'r trydydd sector ymateb i'r her sy'n ein hwynebu ar adeg pan mae cyllidebau pawb ohonom yn cael eu cwtogi. Trwy wneud newidiadau i ofynion ariannu’r Grant Mudiadau Plant a Theuluoedd, y nod yw sicrhau bod mudiadau gwirfoddol yn helpu i gyflawni blaenoriaethau Llywodraeth Cymru ar gyfer gwasanaethau cymdeithasol a gwella bywydau pob plentyn yng Nghymru.\n“Rydyn ni’n awyddus i annog ffyrdd arloesol a chydweithredol o weithio sy'n sicrhau bod y defnydd gorau yn cael ei wneud o adnoddau. Rydyn ni o’r farn y bydd y newidiadau rydyn ni wedi eu gwneud i'r cynllun hwn yn helpu mudiadau yn y sector gwirfoddol i wneud hynny.”\nGall mudiadau a hoffai ystyried gwneud cais am arian gael rhagor o wybodaeth yn trwy ddilyn y dolen cyswyllt i'r dde o'r erthygl hon.\n01 Medi 2011


SPCK Assemblies (Cymraeg) - Diffoddwch y teclyn\nDiffoddwch y teclyn\nYstyried a fyddai diffodd teclynnau electronig yn eich helpu i ganolbwyntio, a’ch helpu i gysgu yn y nos, ai peidio.\nFaint ohonoch chi wnaeth ddeffro bore heddiw, a’r peth cyntaf wnaethoch chi oedd agor eich ffôn, neu edrych arni’n syth – efallai nad oeddech wedi ei diffodd dros nos?\n(Gofynnwch i bawb wnaeth hynny godi eu dwylo)\nTybed faint ohonoch chi fydd yn gallu gwir 'ddiffodd' (switch off)? Yn gallu llwyr diffodd eich holl declynnau, eich smartphone, ipad neu dabled, setiau teledu ac yn y blaen? Yn gallu eu diffodd yn llwyr a chael eiliad pan fyddwch yn eistedd heb unrhyw ymyrraeth electronig. Yn achos rhai ohonoch, rwy’n credu y byddai diffodd y dyfeisiau hyn, ac o bosibl golli galwad, neu golli neges destun, neu golli gweld rhywbeth ar Facebook neu Twitter, yn anodd iawn. Fodd bynnag, fe allai olygu y gallech chi wirioneddol ymwneud â'r byd go iawn o'ch cwmpas chi, neu gyda'r bobl nesaf atoch chi, a siarad â nhw.\nOeddech chi'n gwybod bod damcaniaeth ynglyn â’r ffônau clyfar,, sy’n honni eu bod yn achosi i bobol ifanc yn eu harddegau beidio â chael digon o gwsg? Rydw i wedi cael y profiad fy hun: dim ond un cynnig arall ar y lefel honno o Candy Crush, neu olwg sydyn arall ar Twitter, rhag ofn bod rhywun wedi crybwyll fy enw i, neu rhag ofn bod rhywbeth wedi newid ers i mi edrych arno bum munud yn ôl. Po hiraf y bydd person ifanc yn ei dreulio yn defnyddio dyfeisiau electronig, salaf fydd ansawdd ei gwsg.\nYn ôl y theori, credir bod treulio mwy na dwy awr o amser sgrin ar ôl ysgol yn cael ei gysylltu’n gryf â diffyg cwsg. Mae'r astudiaeth yn dod o Norwy lle mae bron pob un o'r bobl ifanc yn eu harddegau gymerodd ran yn yr astudiaeth yn dweud eu bod yn defnyddio'r dyfeisiadau hyn yn yr amser cyn iddyn nhw fynd i'r gwely. Os byddech chi’n meddwl am yr hyn a wnaethoch chi neithiwr, cyn i chi ddiffodd y golau, neu hyd yn oed ar ôl i chi ei ddiffodd, efallai y byddech chi’n cofio’n dda eich bod ar ddyfais o ryw fath neu'i gilydd.\nYn wir, yn ôl canlyniadau’r astudiaeth roedd merched, ar gyfartaledd, yn treulio 5½ awr o flaen sgriniau a bechgyn yn treulio ychydig dros 6 awr. Byddai’r merched yn fwy tebygol o dreulio eu hamser yn sgwrsio ar-lein, gan ddefnyddio cyfryngau cymdeithasol, fel Snapchat, Messenger, Twitter ac ati, tra byddai bechgyn yn treulio mwy o amser yn chwarae gemau. Nid yw hyn o reidrwydd yn golygu 6 awr ar y tro, er ar gyfer y rhai yn eich plith sy’n hoffi chwarae gemau, rwy’n sicr ei bod yn fwy na phosibl eich bod wedi treulio awr neu ddwy ar y tro, ond wedi eu cyfrif gyda’i gilydd drwy gydol y dydd daw’r swm tebygol o oriau i swm tebyg o amser y byddwch yn ei dreulio yn yr ysgol.\nFelly, rhwng bod yn yr ysgol, bod ar eich teclynnau smart ac efallai gysgu rhywfaint, ydych chi erioed wedi cael rhywfaint o amser lle rydych chi’n gwirioneddol 'ddiffodd', ac yn cael amser naill ai i ddarllen neu ddianc, neu, hyd yn oed wneud dim? Rwy'n mynd i weld a allwch chi i gyd wneud dim ond eistedd a gwneud dim byd o gwbl am funud.\nTreuliwch o leiaf funud mewn distawrwydd.\nA oedd gwneud beth wnaethoch chi nawr yn teimlo'n rhyfedd neu'n beth od? Tybed a oedd yn deimlad eithaf braf cael eistedd heb i unrhyw un fod eisiau unrhyw beth gennych chi, heb i’ch ffôn ganu, neu heb fod neges neu raglen ymlaen yn y cefndir? Mae llawer o bobl yn gweld bod cymryd peth amser i ‘ddiffodd’ yn fuddiol iddyn nhw. Efallai y dylech chi, cyn i chi fynd i'r gwely yn y nos, gymryd peth amser i fod yn y dawel heb lacharedd sgrin. Gallai olygu eich bod chi’n cysgu'n well, a hefyd fe allai olygu eich bod yn cael rhywfaint o amser yn ôl i chi eich hun. Efallai y byddwch hefyd yn sylweddoli, er eich bod wedi ‘diffodd’ nad ydych chi mewn gwirionedd yn colli unrhyw beth.


What is a title plan? - Land Registry for England and Wales\nHafan»Y Cyhoedd»COA» Beth yw ‘cynllun teitl’ a beth mae'n ei ddangos?\nPan gaiff tir/eiddo ei gofrestru, rydym yn paratoi'r gofrestr a ‘chynllun teitl’. Mae'r cynllun teitl yn dangos stent y tir/eiddo yn y cofrestriad. Mae ein cynlluniau wedi'u seilio ar ddetholiad o fap yr Arolwg Ordnans ac mae'n dangos:\n– stent cofrestredig y tir/eiddo wedi'i amlinellu mewn coch\n– y rhif teitl (ein cyfeirnod adnabod unigryw)\n– map yr Arolwg Ordnans a ddefnyddiwyd i baratoi'r cynllun teitl – graddfa'r cynllun (fel rheol 1:1250 ar gyfer ardaloedd trefol a 1:2500 neu 1:10,000 ar gyfer ardaloedd gwledig)\n– yr ardal weinyddol ar gyfer y tir/eiddo (y cyngor rydych yn talu eich treth gyngor iddo) – llinellau du yn nodi nodweddion megis adeiladau, waliau, ffensys neu wrychoedd.\nMae gan rai cynlluniau teitl ardaloedd mewn lliw. Mae'r rhain yn ymwneud â chofnodion penodol yn y gofrestr teitl.\nNi allwch bennu union safle terfyn tir/eiddo trwy raddio o'r cynllun teitl gan mai dim ond safle cyffredinol y terfynau a ddangosir ar y cynlluniau teitl.\nGweld enghraifft o gynllun teitl.\nI gael rhagor o wybodaeth am gynlluniau teitl, gweler Cyfarwyddyd Ymarfer 40 - Cynlluniau'r Gofrestrfa Tir - Atodiad 5 - Cynllun teitl.\nI gael copi o gynllun teitl, gweler - Sut y gallaf gael copi o gofrestr teitl a/neu gynllun teitl?\nI gael rhagor o wybodaeth am derfynau, gweler:\nSut y gallaf ganfod pwy sy'n berchen ar ffens/wal/gwrych terfyn eiddo? Sut y gallaf ganfod ble mae terfyn fy eiddo?A all y Gofrestrfa Tir fy helpu i ddatrys anghydfod terfyn gyda'm cymydog? Cyfarwyddyd Ymarfer 40 - Cynlluniau'r Gofrestrfa Tir - Atodiad 3 -Terfynau


Bywyd gwyllt yn Ne Cymru | Croeso Cymru\nBywyd gwyllt yr hydref a'r gaeaf yn Ne Cymru\nGallwch weld bywyd gwyllt yn y mannau mwyaf annhebygol – er enghraifft, wrth wneud eich siopa Nadolig yng Nghaerdydd. Darganfyddwch ein hoff lefydd ar gyfer gweld bywyd gwyllt ar draws De Cymru.\nRiff mwydod crwybr ym Mae Dwnrhefn\nMae llawer o resymau dros ymweld â Bae Dwnrhefn: y traeth, y syrffio, y clogwyni amlhaenog, y castell adfeiliedig ar ben y clogwyn. I'r naturiaethwr, mae hefyd yn lle gwych i ddod o hyd i riffiau mwydod crwybr ar lanw isel. Dyma waith cytrefi o fwydod crwybr, sy'n defnyddio tywod i adeiladu cyfres o diwbiau cymhleth i ffurfio riffiau byw, sydd yn eu tro’n creu cynefin ar gyfer anemonïau, malwod, crancod a gwymonau.\nEogiaid yn neidio ym Mharc Bute\nYchydig y tu ôl i Gastell Caerdydd, yng nghanol ein prifddinas, mae Parc Bute. Mae'n barc 56 hectar enfawr lle gallwch ymgolli yn y tawelwch rhwng parcdir, yr ardd goed, y llwybrau natur a chaffis cudd. Dilynwch Lwybr Taf ar hyd yr afon i Blackweir, drwy goed coch ac aur, lle byddwch yn gweld eogiaid yn llamu i fyny'r afon ddiwedd yr hydref.\nParc Bute ac Afon Taf, Caerdydd\nAdar y gaeaf yng Ngwlyptiroedd Casnewydd\nMae Gwarchodfa'r RSPB yng Nghasnewydd ar ei gorau yn yr hydref a'r gaeaf pan fydd adar hirgoes ac adar dŵr mudol yn cyrraedd am y tymor. Mae gylfinirod, pibyddion coesgoch, pibyddion y mawn a phiod môr yn bwydo yn yr aber ar lanw isel gan ddefnyddio eu pigau hir, main i chwilota drwy'r mwd ar gyfer mwydod a phryfed. Mae hyd at 50,000 o ddrudwy yn ffurfio heidiau trawiadol fin nos, ac efallai y clywch chi alwad annaearol aderyn y bwn.\nSiglennod brith yng Nghaerdydd\nMae Heol y Frenhines yn ganolbwynt ardal siopa Caerdydd, gan ddenu heidiau o siopwyr i'w siopau adrannol a'i harcedau. Mae hefyd yn glwyd aeaf enfawr ar gyfer siglennod brith: adar bach clyfar, sionc sy'n ymgynnull yn eu miloedd i swatio gyda'i gilydd yng nghoed y stryd. Os ydych chi'n gwybod ble i edrych, gall siopa Nadolig fod yn daith natur hefyd!\nSiopa Nadolig, Caerdydd\nCapiau cwyr yng Nghronfa Ddŵr Llanisien\nDysgodd Hannah Mills, a enillodd fedal Olympaidd, sut i hwylio ar Gronfa Ddŵr Llanisien, a adeiladwyd yn y 1880au i ddarparu dŵr i Gaerdydd. Roedd ei pherchenogion am adeiladu mwy na 300 o dai ar y safle (gan ei ddraenio'n gyntaf, yn amlwg...). Ond aeth eu cynlluniau i’r gwellt yn dilyn ymgyrch leol angerddol a’r ffaith i fwy na 25 rhywogaeth o gapiau cwyr gael eu darganfod ar lannau glaswelltog y gronfa ddŵr (un o'r ffyngau mwyaf prin a hardd).\nLliwiau'r hydref yn Nyffryn Gwy\nMae darn isaf Afon Gwy yn dilyn y ffin rhwng Cymru a Lloegr yn fras, ac mae'r cwm coediog hwn yn un o'r rhai hyfrytaf yn y byd. Mae ei liwiau gogoneddus yn yr hydref yn syfrdanol. Mae Ymddiriedolaeth Natur Gwent yn rheoli nifer o goetiroedd a gwarchodfeydd natur ledled yr ardal.\nCanŵio ar Afon Gwy ac Abaty Tyndyrn yn yr hydref\nClwydi’r gaeaf yng Nghors Magwyr\nCors Magwyr yw’r ardal naturiol olaf o ffendir ar Wastadeddau Gwent. Mae'n cael ei rheoli gan Ymddiriedolaeth Natur Gwent i warchod hafan ecolegol werthfawr nad yw prin wedi newid ers y bedwaredd ganrif ar ddeg, gyda dolydd gwair a choetiroedd yn arwain at gors a dŵr agored, gyda rhwydwaith o ffosydd draenio hynafol ar draws y cyfan. Y gaeaf yw'r amser gorau i wylio adar, gyda digon o adar dŵr sy'n gaeafu ac adar mudol sy'n pasio ar eu hynt, yn ogystal â chorws swnllyd o frain sy’n clwydo.\nLliwiau'r hydref ym Mryngarw\nRoedd plasty a thiroedd Tŷ Bryngarw yn un o olygfeydd cyfarwydd y dirywiad ar ôl y Rhyfel tan y 1980au, pan luniodd cyngor Pen-y-bont ar Ogwr gynllun i achub yr ystad. Mae'r tiroedd bellach yn Barc Gwledig, ac mae'r pum ardal unigryw o goetir wedi cael eu rheoli'n ofalus i greu cynefinoedd sydd nid yn unig yn wych ar gyfer bywyd gwyllt, ond hefyd – yn enwedig yn yr hydref – yn odidog i gerdded drwyddynt.\nGwylio'r môr o Drwyn Larnog\nMae Trwyn Larnog yn eistedd ar 'sawdl' Cymru, gyda golygfeydd syfrdanol o'r clogwyni dros Fôr Hafren. Anfonodd Marconi y signalau di-wifr cyntaf ar draws y môr agored o'r fan hon, ac mae wedi cael ei ddefnyddio ar amryw achlysuron fel batri gynnau, byncer niwclear a man arsylwi. Heddiw, mae'n warchodfa natur arbennig a hoff fan gan yr adarwyr lleol ar gyfer gwylio adar mudol.\nAderyn y bwn yn Llynnoedd Cosmeston\nMae clywed bas dwfn aderyn y bwn ar restr dyheadau pob naturiaethwr. Gwrandewch am yr alwad eich hun yn Cosmeston ger Penarth, lle mae chwareli calchfaen sydd bellach dan ddŵr wedi dod yn warchodfa bywyd gwyllt, gydag amrywiaeth enfawr o rywogaethau’n cael eu denu i'w lynnoedd, ei goetir, ei ddolydd ac – os ydych chi'n aderyn y bwn – ei welyau cyrs.


Spray, Oregon - Wicipedia\n0.748808 km², 0.29 mi², 0.762442 km²\n540 metr, 1,772 troedfedd\nDinas yn Wheeler County, yn nhalaith Oregon, Unol Daleithiau America yw Spray, Oregon. ac fe'i sefydlwyd ym 1958. Ceir 9 cylchfa amser yn UDA, ac mae hon yn perthyn i'r cylchfa amser a elwir yn: Cylchfa Amser y Cefnfor Tawel, UTC−08:00.\nMae ganddi arwynebedd o 0.748808 cilometr sgwâr, 0.29, 0.762442 cilometr sgwâr (1 Ebrill 2010) ac ar ei huchaf mae'n 540 metr, 1,772 troedfedd yn uwch na lefel y môr. Yn ôl cyfrifiad y wlad, poblogaeth y dref yw: 140 (1 Ebrill 2000), 160 (1 Ebrill 2010); mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nLleoliad Spray, Oregon\nCeir nifer o bobl nodedig a anwyd yn Spray, gan gynnwys:\n↑ "Census 2000 Summary File 1"; cyhoeddwr: Biwro Cyfrifiad yr Unol Daleithiau; dyddiad cyrchiad: 21 Mai 2018; iaith wreiddiol: Saesneg.\nWedi dod o "https://cy.wikipedia.org/w/index.php?title=Spray,_Oregon&oldid=10125597"\nDinasoedd Wheeler County, Oregon\nNewidiwyd y dudalen hon ddiwethaf ar 12 Ebrill 2020, am 12:57.


Sgwrsio Astara. Sgwrsio am ddim gyda dieithryn ar hap yn syth o Astara.\nCroeso i Chatroulette AstaraCyswllt i berson aleatory unrhyw le yn y byd. Gyda Chatroulette Astara gallwch ddewis rhwng yr opsiynau canlynol:- Sgwrs am ddim gyda phob math o bobl o Astara. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Astara:


Cyhoeddi dyddiad etholiad Catalwnia “ar ôl pasio’r Gyllideb” – Golwg360\n29 Ionawr 2020 am 17:02\nMae arweinydd Catalwnia’n dweud y bydd e’n cyhoeddi dyddiad yr etholiad cyffredinol ar ôl i’r Gyllideb gael ei phasio.\nMae’n dweud bod y ddeddfwrfa bresennol “wedi dyddio’n wleidyddol” ac na all “unrhyw lywodraeth weithredu heb undod, strategaeth gyffredin ar faterion allweddol ac ufudd-dod rhwng aelodau”.\nMae’n dweud y dylai’r etholiad gynnig y cyfle i drigolion Catalwnia gael “democratiaeth, cyfiawnder a rhyddid”, a bod hynny’n cynnwys “gwireddu mandad refferendwm Hydref 1 – tuag at y nod o annibyniaeth”.\nMae hefyd yn dweud bod “Llywodraeth Catalwnia allan yn yr oerfel” o ganlyniad i benderfyniadau sy’n cael eu gwneud gan Lywodraeth Sbaen heb eu cydsyniad, gan gynnwys y penderfyniad i’w symud o’i swydd sydd wedi “rhoi Catalwnia mewn perygl parhaus”.\nMae’n dweud bod angen Cyllideb “a fydd yn cyfrannu at fynd i’r afael â nifer o wendidau cymdeithasol a diwallu nifer o anghenion”.\nMae disgwyl i Quem Torra gyfarfod â Pedro Sanchez, prif weinidog Sbaen, ar Chwefror 6.\nMae’n dweud ei fod e am weld Sbaen yn rhoi terfyn ar gymryd camau am yn ôl, a pharchu “egwyddorion democrataidd sylfaenol”.\nMae’n dweud y bydd e’n ceisio sicrhau bod Llywodraeth Sbaen wedi ymrwymo i “drafodaethau go iawn” er mwyn datrys sefyllfa Catalwnia yn sgil yr amharodrwydd i gynnal refferendwm annibyniaeth.


Fy hoff app. - Carl Morris\nCofnodwyd ar 17 Mehefin 2011 18 November 2017 gan Carl Morris\nCategorïauy we Tagiauapp, symudol, y we\n2 Ateb i “Fy hoff app.”\n17 Mehefin 2011 am 11:00 PM\nMae angen symud ffwrdd yr holl syniad ‘app’ ma (dwi’n casau’r gair hefyd). Dylem feddwl am wasanaethau.\nDoes dim angen i neb wybod bod cyfrifiadur yn rhedeg Windows, OS X neu Ubuntu, dim ond gwybod “dwi eisiau edrych ar fy llunie” a wedyn yn gallu gwneud hynny heb orfod gwneud ymdrech i lwytho OS, wedyn llwytho darllenydd JPEG.\nAr ffonau Nokia cynnar, doedd neb yn meddwl am y meddalwedd neu’r caledwedd ar y ffôn, dim ond mynd i ddarllen negeseuon destun neu wneud galwad ffôn. Rwan ar y ffonau clefar ma, mae negeseuon testun yn ‘app’ yn ei hun, y llyfr ffôn yn ‘app’ arall etc.\n20 Mehefin 2011 am 3:27 PM\nDw i ddim yn licio’r gair ond dw i’n ei defnyddio i wneud pwynt sydd, yn fy marn i, yn bwysig.\nDylai systemau bod yn hawdd i’w ddefnyddio ond dw i’n meddwl bod rhyddid yn bwysig hefyd.\nCofnod BlaenorolBlaenorol Oes dyfodol i’r Bydysawd? Gofyn am awgrymiadau.\nCofnod NesafNesaf Llyfrgell Brydeinig, Llyfrgell Genedlaethol Cymru a’r parth cyhoeddus